
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1821 


31 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του Δήμου Λυκόβρυσης. 1 

Τροποποίηση Ο.Ε.Υ. του Δημοτικού Παιδικού Σταθ¬ 
μού Δήμου Αίγινας. 2 


ΑΠΟΦΑΣΕΙ Σ 

Αριθ. 59024 (1) 

Τροποποίηση του Οργανισμού Εσωτερικής Υπηρεσίας 
του Δήμου Λυκόβρυσης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν μετις όμοιες του άρθρου 8 παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 144/2001 απόφαση του Δ/κού Σ/λίου του Δήμου 
Λυκόβρυσης περί τροποποιήσεως του Οργανισμού Εσω¬ 
τερικής Υπηρεσίας αυτού. 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 21/2001 πρακτικό του, 
αποφασίζουμε: 

Εγκρίνουμε την 144/2001 απόφαση του Δημοτικού Συμ¬ 
βουλίου του Δήμου Λυκόβρυσης περί τροποποιήσεως 
του Οργανισμού Εσωτερικής Υπηρεσίας αυτού ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΛΥΚΟΒΡΥΣΗΣ 

ΑΡΘΡΟ Ιο 

Την Υπηρεσία του Δήμου συγκροτούν: 

α. Η Γραμματείατου Δημάρχου 

β. Η Διεύθυνση Διοικητικών και Οικονομικών Υπηρεσιών 

γ. Η Διεύθυνση Τεχνικών Υπηρεσιών 

ΑΡΘΡΟ 2ο 

Οι ανωτέρω οργανικές μονάδες του Δήμου διαρθρώνο¬ 
νται στα ακόλουθα Τ μήματα και Γ ραφεία: 


Α. ΓΡΑΜΜΑΤΕΙΑ ΔΗΜΑΡΧΟΥ 

1. Γ ραφείο Ιδιαίτερο Δημάρχου 

2. Γ ραφείο Δημοσίων Σχέσεων - Τ ύπου - Πληροφοριών 

- Ενημέρωσης 

3. Γ ραφείο Συνοικιακών Συμβουλίων 

4. Γ ραφείο Αντιδημάρχου 

5. Γ ραφείο Ειδικού Συνεργάτη 

Β. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1. ΤΜΗΜΑ ΔΙΟΙΚΗΤΙΚΟ 
α. Γ ραφείο Προσωπικού 

β. Γ ραφείο Δημοτικού Συμβουλίου - Δημαρχιακής Επι¬ 
τροπής 

γ. Γ ραφείο Εκπαιδευτικό - Παιδικών Σταθμών 

δ. Γ ραφείο Πρωτοκόλλου - Διεκπεραίωσης - Αρχείου 

ε. Γ ραφείο Αθλητισμού - Στατιστικής 

στ. Γ ραφείο Δημοτικής Κατάστασης (Μητρώο Αρρένων 

- Στρατολογία - 

Έκδοση πιστοποιητικών - Εκλογικά Θέματα - Ληξιαρ¬ 
χείο- Πολιτικοί Γόμοι) 

2. ΤΜΗΜΑ ΟΙΚΟΝΟΜΙΚΟ 

α. Γ ραφείο βεβαίωσης φόρων - τελών - δικαιωμάτων 
β. Γ ραφείο Δημοτικής Περιουσίας - Δημοτικού Νεκρο¬ 
ταφείου - Δημοτικών Επιχειρήσεων 
γ. Γ ραφείο χορήγησης αδειών λειτουργίας καταστημά¬ 
των και υγειονομικού ελέγχου 
δ. Γ ραφείο εκκαθάρισης και εντολής δαπανών 
ε. Γ ραφείο μισθοδοσίας και ασφάλισης προσωπικού 
στ. Γ ραφείο προμηθειών και διαχείρισης υλικού 
ζ. Γ ραφείο Προϋπολογισμού - Απολογισμού 

3. ΤΜΗΜΑ ΕΙΔΙΚΗΣ ΤΑΜΕΙΑΚΗΣ ΥΠΗΡΕΣΙΑΣ 
α. Γ ραφείο Εισπράξεως (εσόδων) 

β. Γ ραφείο Πληρωμών (εξόδων) 
γ. Γ ραφείο Διοικητικής Εκτέλεσης 
Γ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. ΤΜΗΜΑ ΤΕΧΝΙΚΟ 

α. Γ ραφείο οδοποιίας - αποχέτευσης - ελέγχου και χρέ- 
ωσης κατασκευών διαφόρων έργων - ύδρευσης 
β. Γ ραφείο Μελετών - Σχεδίου Πόλης - Κτηματολογίου 
γ. Γ ραφείο Μηχανοργάνωσης - Μηχανολογικό - Ηλε- 
κτρολογικό 

2. ΤΜΗΜΑ ΠΕΡΙΒΑΛΛΟΝΤΟΣ 
α. Γ ραφείο Καθαριότητας 

β. Γ ραφείο Κίνησης 

γ. Γραφείο Κήπων - Δενδροστοιχιών - Προστασίας Πε¬ 
ριβάλλοντος 

Διευκρινίζεται ότι τα γραφεία που συμπεριλαμβάνονται 
στη διάρθρωση των υπηρεσιών, δεν αποτελούν αυτοτελή 
γραφεία, αλλά λειτουργικά γραφεία των οργανικών μο¬ 
νάδων του Δήμου. 

ΑΡΘΡΟ 3ο 

Η οργανική σύνθεση, η διαβάθμιση κατά κατηγορίες, 
κλάδους και βαθμούς, έχει ως εξής: 

I. ΜΟΝΙΜΟ ΠΡΟΣΩΠΙΚΟ 

Α. ΔΙΟΙΚΗΤΙΚΟ ΠΡΟΣΩΠΙΚΟ 

1. Κλάδος ΠΕΙ Διοικητικών 

2. Κλάδος ΤΕ Διοικητικού Λογιστικού 

3. Κλάδος ΔΕΙ Διοικητικών 

4. Κλάδος ΔΕ15 Εισπρακτόρων 

5. Κλάδος ΥΕ1 Κλητήρων-Θυρωρών 
Γεν. Καθηκόντων 

Β. ΤΕΧΝΙΚΟ ΠΡΟΣΩΠΙΚΟ 

1. Κλάδος ΠΕ3 Πολιτικών Μηχανικών 1 θέση με βαθ. Δ- 

2. Κλάδος ΠΕ Τοπογράφων Μηχανικών 1 θέση με βαθ. Δ-Α 

3. Κλάδος ΤΕ3 Τεχνολόγων Μηχανικών 1 θέση με βαθ. Δ-Α 

4. Κλάδος ΔΕ24 Ηλεκτρολόγων 1 θέση με βαθ. Δ-Α 

5. Κλάδος ΔΕ28 Χειριστών Μηχανημάτων 2 θέσεις με βαθ. Δ-Α 

6. Κλάδος ΔΕ29 Οδηγών 6 θέσεις με βαθ. Δ-Α 

7. Κλάδος ΔΕ30 Τεχνητών 4 θέσεις με βαθ. Δ-Α 

έκτων οποίων η μία (1) θέση Υδραυλικού και οι 

τρεις (3) Τεχνητών Οδοποιίας 

Γ. ΕΡΓΑΤΙΚΟ ΠΡΟΣΩΠΙΚΟ 

1. Κλάδος ΥΕ16 Εργατών 37 θέσεις με βαθ. Ε-Β 

έκτων οποίων: 

30 θέσεις εργατών καθαριότητας εξωτερικών χώρων 
1 θέση εργατών καθαριότητας εσωτερικών χώρων 
4 θέσεις εργατών κήπων και δενδροστοιχιών 
3 θέσεις εργατών γενικών καθηκόντων 

Δ. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

I. Ειδικού Συνεργάτη 1 θέση 

II. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ 
ΧΡΟΝΟΥ (ΠΡΟΣΩΡΙΝΕΣ) 

1. Κλάδος ΔΕ29 Οδηγών 4 θέσεις 

2. Κλάδος ΥΕ Εργατών οδοποιίας 1 θέση 

3. Κλάδος ΥΕ 16 Εργατών καθαριότητας 7 θέσεις 

III. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΟΡΙΣΜΕΝΟΥ 


ΧΡΟΝΟΥ (ΕΠΟΧΙΑΚΟ) 

1. Κλάδος ΔΕ29 οδηγών 3 θέσεις 

2. Κλάδος ΔΕ28 χειριστών μηχανημάτων 1 θέση 

3. Κλάδος ΔΕ30 τεχνητών 2 θέσεις 

4. Κλάδος ΥΕ 16 εργατών καθαριότητας 10 θέσεις 

5. Κλάδος ΥΕ 16 κηπουρών 2 θέσεις 

6. Κλάδος ΥΕ 16 εργατών 

γενικών καθηκόντων 2 θέσεις 

ΑΡΘΡΟ 4ο 


Οι Προϊστάμενοι των οργανικών μονάδων του Δήμου 
ορίζονται κατά οργανική μονάδα από τους κλάδους: 

1. α) Ο Διευθυντής Διοικητικών και Οικονομικών Υπηρε¬ 
σιών ορίζεται από τους κλάδους ΠΕΙ ή ΔΕΙ με βαθμό Α' 
και εν ελλείψει με βαθμό Β'. 

β) Οι ΠροϊστάμενοιτωντμημάτωντηςΔιοικητικής και οι¬ 
κονομικής Διεύθυνσης ορίζονται από τους κλάδους ΠΕΙ 
ή ΔΕΙ με βαθμό Α' και εν ελλείψει με βαθμό Β'. 


2. α) Ο Διευθυντής Τεχνικών Υπηρεσιών ορίζεται από 
τον κλάδο ΠΕ3 με βαθμό Α' και εν ελλείψει με βαθμό Β'. 

β) Οι Προϊστάμενοι των τμημάτων της Διεύθυνσης Τε¬ 
χνικών Υπηρεσιών ορίζονται από τους κλάδους ΠΕ3 ή ΤΕ3 
με βαθμό Α' και εν ελλείψει με βαθμό Β'. 

γ) Ο Προϊστάμενος του τμήματος Περιβάλλοντος ορί¬ 
ζεται από τους κλάδους ΠΕ3 ή ΤΕ3 καθώς και από τους 
κλάδους ΔΕ24 ή ΔΕ29 ή ΔΕ30 εφόσον αυτοί είναι κάτοχοι 
Λυκείου ή ισότιμης Επαγγελματικής Σχολής. 

Οι ανωτέρω πρέπει να έχουν το βαθμό Α' και εν ελλείψει 
με βαθμό Β'. 

ΔΙΕΥΚΡΙΝΙΖΕΤΑΙ ότι για τους Προϊσταμένους της: 

α) Διεύθυνσης Διοικητικών και Οικονομικών Υπηρεσιών 
και 

β) Διεύθυνσης Τεχνικών Υπηρεσιών η επιλογή κατά σει¬ 
ράς προτεραιότητας από τους κλάδους όπως έχουν ανα- 
γραφεί στον παρόντα Ο.Ε.Υ. 

Για τους Προϊσταμένους των τμημάτων των ως άνω Δι¬ 
ευθύνσεων η επιλογή γίνεται από όλους τους κλάδους 
που αναφέρονται κατά οργανική μονάδα. 

ΑΡΘΡΟ 5ο 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον Οργανισμό αυτό καθορί¬ 
ζονται ως εξής: 

Α. ΓΡΑΜΜΑΤΕΙΑ ΔΗΜΑΡΧΟΥ 

1. ΓΡΑΦΕΙΟ ΙΔΙΑΙΤΕΡΟ ΔΗΜΑΡΧΟΥ 

Στην αρμοδιότητάτου ανήκουν: 

1. Η διεξαγωγή κάθε υπηρεσίας που αναθέτει ο Δήμαρ¬ 
χος στο γραφείο αυτό και η οποία δεν ανήκει στην αρμο¬ 
διότητα άλλων υπηρεσιών του Δήμου. 

2. Η διεξαγωγή της αλληλογραφίας του Δημάρχου. 

3. Η φροντίδα για τον καθαρισμό των ημερών και ωρών 
που ο Δήμαρχος μπορεί να δέχεται Επιτροπές και Πολί¬ 
τες, καθώς και επισκεπτήριο συνεντεύξεων με Αρχές, Επι¬ 
τροπές και Πολίτες. 

4. Η τήρηση του Βιβλίου Συνεδριάσεων που παρευρί- 
σκεται ο Δήμαρχος και η ενημέρωση επί των θεμάτων. 

5. Η τήρηση του Αρχείου Δημάρχου και του Βιβλίου των 
Αποφάσεων Δημάρχου - Αντιδημάρχων. 

6. Η οργάνωση επαφών με την Κεντρική Εξουσία και με 
Δημοτικούς Άρχοντες. 

2. ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ - ΤΥΠΟΥ - ΠΛΗΡΟ¬ 
ΦΟΡΙΩΝ- ΕΝΗΜΕΡΩΣΗΣ 

Στην αρμοδιότητάτου ανήκουν: 

1. Η ευθύνη της ενημέρωσης και πληροφόρησης των 
Δημοτών, Δημοτικών Φορέων, Τύπου, Τηλεόρασης κλπ. 

2. Η μέριμναγιατηδιακόσμησητωνΔημοτικώνΚτιρίων, 
Οδών και Πλατειών. 

3. Η μέριμνα για την απονομή βραβείων και λοιπών τι¬ 
μητικών διακρίσεων σε διακεκριμένα άτομα. 

4. Η μέριμνα για την τήρηση Βιβλίου Καταχώρησης των 
Αρχών, Υπηρεσιών, Συλλόγων, Σωματείων, Βουλευτών 
της περιοχής κλπ. 

5. Η φροντίδα για την οργάνωση εορτών, επισήμων τε¬ 
λετών και δεξιώσεων. 

6. Η παραλαβή των φύλλων ημερήσιου και περιοδικού 
τύπου και κάθε εντύπου και βιβλίου που απευθύνεται στο 
Δήμο. 

7. Η παρακολούθηση όλων των θεμάτων που δημοσιεύ¬ 
ονται και αφορούν το Δήμο ή τη Διοίκησή του και την Το¬ 
πική Αυτοδιοίκηση για ενημέρωση του Δημάρχου και των 
αρμόδιων Υπηρεσιών. 


1 θέση με βαθ. Δ-Α 
1 θέση με βαθ. Δ-Α 
8 θέσεις με βαθ. Δ-Α 
1 θέση με βαθ. Δ-Α 

1 θέση με βαθ. Ε-Β 

8. Η παροχή κάθε πληροφορίας που επιτρέπεται στους 
πολίτες που προσέρχονται στο Δήμο. 

9. Η παραλαβή εγγράφων αναφορών παραπόνων των 
πολιτών κατά των υπηρεσιών ή των υπαλλήλων του Δή¬ 
μου και η συνεργασία με τα αρμόδια τμήματα για την πα¬ 
ροχή των σχετικών πληροφοριών στους αναφέροντες. 

10. Η συνεργασία με τους μαζικούς φορείς της πόλης, 
για την ενημέρωσή τους για τις δραστηριότητες του Δή¬ 
μου και η παροχή κάθε δυνατής βοήθειας. 

11. Η σύνταξη απαντήσεων σε σχόλια ή άρθρα εφημε¬ 
ρίδων με την εξουσιοδότηση του Δημάρχου και η τήρηση 
Αρχείου γι αυτά. 

3. ΓΡΑΦΕΙΟ ΣΥΝΟΙΚΙΑΚΩΝ ΣΥΜΒΟΥΛΙΩΝ 

Στην αρμοδιότητά του ανήκουν: 

1. Η επιμέλεια για την αμφίδρομη πληροφόρηση Δήμου 
- Συνοικιακών Συμβουλίων. 

2. Η ιεράρχηση και προώθηση των προβλημάτων και θε¬ 
μάτων των Συνοικιακών Συμβουλίων. 

3. Η ενημέρωση του Δημάρχου, Αντιδημάρχων, Δημοτι¬ 
κού Συμβουλίου και της Δημαρχιακής Επιτροπής για τις 
δραστηριότητες και εκδηλώσεις των Συνοικιακών Συμ¬ 
βουλίων. 

4. Η φροντίδα για κάθε θέμα σχετικά με τη λειτουργία 
τους. 

4. ΓΡΑΦΕΙΟ ΑΝΤΙΔΗΜΑΡΧΟΥ 

Στην αρμοδιότητά του ανήκουν: 

1. Η διεξαγωγή της προσωπικής αλληλογραφίας του 
Αντιδημάρχου. 

2. Η τήρηση μνημονίου συναντήσεων και υποχρεώσεών 
του. 

3. Η ταξινόμηση και προώθηση των υπηρεσιακών εγ¬ 
γράφων στον Αντιδήμαρχο. 

5. ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ 

Στην αρμοδιότητά του ανήκουν: 

1. Η άσκηση επιτελικών καθηκόντων χωρίς αποφασιστι¬ 
κή αρμοδιότητα οποιασδήποτε μορφής. 

2. Η παροχή συμβουλών και η διατύπωση εξειδικευμέ- 
νων απόψεων γραπτών ή προφορικών, για τον συγκεκρι¬ 
μένο τομέα δραστηριοτήτων του Δήμου τον οποίο έχουν 
οριστεί να εξυπηρετήσουν. 

Το συ μβουλευτικό τους έργο απευθύνεται προς τον Δή¬ 
μαρχο, το Δημοτικό Συμβούλιο και τη Δημαρχιακή Επι¬ 
τροπή, ανάλογα με τις αρμοδιότητέςτους. 

Οι Ειδικοί Συνεργάτες αναφέρονται απευθείας στονΔή- 
μαρχο. 

Β. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 

ΓΡΑΦΕΙΟ ΔΙΕΥΘΥΝΤΗ 

Στην αρμοδιότητά του ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν τη Διεύθυνσή του. 

2. Ο συντονισμός, η κατεύθυνση και η παροχή των απα¬ 
ραίτητων οδηγιών στα τμήματα και γραφεία για την άσκη¬ 
ση των αρμοδιοτήτωντους, σύμφωνα μετιςΔιατάξειςτου 
παρόντος Οργανισμού και των σχετικών Νόμων και Δια¬ 
ταγμάτων. 

3. Η συγκέντρωση, η παρακολούθηση και κοινοποίηση 
στις αρμόδιες υπηρεσίες του Δήμου των Νόμων και Δια¬ 
ταγμάτων, των διοικητικών και δικαστικών αποφάσεων 
που κοινοποιούνται στο Δήμο. 

4. Τήρηση του εμπιστευτικού πρωτοκόλλου του Δήμου 
εφόσον δεν τηρεί αυτό ο Δήμαρχος. 

5. Η παραλαβή της εισερχόμενης αλληλογραφίας, η 


αποσφράγισή της, ο χαρακτηρισμός της με τη μονογρα¬ 
φή του σύμφωνα με το περιεχόμενό της στην ανάλογη 
υπηρεσία για την εν συνεχεία διανομή της. 

6. Η άσκηση γενικής διοικητικής εποπτείας στο προσω¬ 
πικό του Δήμου με οποιαδήποτε σχέση εργασίας (τακτι¬ 
κού, αορίστου κλπ), που υπάγεται στη Διεύθυνσή του και 
εισήγηση στη Δημοτική Αρχή κάθε θέματος που αφορά 
την εν γένει κατάστασή του. 

7. Η παρακολούθηση της νομοθεσίας και της νομολο¬ 
γίας που αφορά τα διοικητικά και οικονομικά θέματα και η 
ενημέρωση σχετικά όλων των τμημάτων και των γραφεί¬ 
ων της Διεύθυνσής του. 

8. Ο έλεγχος και η θεώρηση όλων των καταστάσεων 
πληρωμής του προσωπικού του Δήμου με οποιαδήποτε 
σχέση εργασίας, χρηματικών ενταλμάτων και λοιπών εγ¬ 
γράφων πριν υπογραφούν από το Δήμαρχο ή αρμόδιο 
Αντιδήμαρχο. 

9. Η παροχή οδηγιών για τη σύνταξη του προϋπολογι¬ 
σμού εσόδων-εξόδων του Δήμου και των αντιστοίχων εκ¬ 
θέσεων και η αρμόδια εισήγηση στο Δήμαρχο και τη Δη¬ 
μαρχιακή Επιτροπή. 

10. Η εποπτεία της κατάρτισης του προϋπολογισμού, 
των εσόδων εξόδων του Δήμου και η έγκαιρη και κανονι¬ 
κή βεβαίωση και είσπραξη των εσόδων. 

11. Η επιμέλεια για τη σωστή εκτέλεση του προϋπολο¬ 
γισμού και η υπόδειξη όταν παρίσταται ανάγκη των απα¬ 
ραίτητων ενεργειών για την εξασφάλιση των εσόδων ή τη 
συγκράτηση των δαπανών. 

12. Η υπογραφή των βεβαιωτικών καταλόγων για όλους 
τους φόρους, τέλη, δικαιώματα, μισθώματα κλπ. 

13. Η μετακίνηση κατά την κρίση του υπαλλήλων που εί¬ 
ναι τοποθετημένοι στα τμήματα και γραφεία, σε άλλα 
γραφεία διαφορετικού τμήματος της ίδιας Διεύθυνσης 
για την αντιμετώπιση υπηρεσιακών αναγκών. 

14. εκχώρηση κατά την κρίση του στους Προϊσταμέ¬ 
νους της Διεύθυνσης Διοικητικών και Οικονομικών Υπη¬ 
ρεσιών διοικητικών αρμοδιοτήτων εκτός εκείνων που 
απορρέουν από τους Νόμους και Διατάγματα. 

15. Η μελέτη εν γένει προτάσεων σχετικά με την κα¬ 
λύτερη οργάνωση των υπηρεσιών της Διεύθυνσής του. 

16. Η ασχολία με οποιοδήποτε θέμα που ανήκει στην αρ¬ 
μοδιότητα των Διοικητικών και Οικονομικών Υπηρεσιών 
σύμφωνα με τις σχετικές Διατάξεις των Νόμων και Δια¬ 
ταγμάτων. 

ΠΡΟΪΣΤΑΜΕΝΟΙ ΤΜΗΜΑΤΩΝ 

Στην αρμοδιότητά του ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν το τμήμα τους. 

2.0 συντονισμός, η καθοδήγηση και η παροχή των απα¬ 
ραίτητων οδηγιών στα γραφεία του τμήματός τους για 
την άσκηση των αρμοδιοτήτωντους, σύμφωνα με τις Δια¬ 
τάξεις του παρόντος Οργανισμού και των σχετικών Νό¬ 
μων και Διαταγμάτων. 

3. Η εισήγηση των αντικειμένων της αρμοδιότητάςτους 
και η άσκηση των κατά Νόμο ή εξουσιοδότηση αρμοδιο¬ 
τήτων. 

4. Ο έλεγχος, η θεώρηση όλων των εγγράφων των υφι¬ 
σταμένων τους και η συνυπευθυνότητά τους για τη νομι¬ 
μότητα και πληρότητα αυτών πριν τη διαβίβασή τους στο 
Διευθυντή για τελική υπογραφή. 

5. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων των αρμοδιοτήτων 
τους. 

6. Η εισήγηση για τη λήψη μέτρων, για την εύρυθμη και 
ομαλή λειτουργία των τμημάτων τους. 

7. Η παραλαβή της αλληλογραφίας του τμήματός τους 
και η εν συνεχεία διανομή στα ανάλογα γραφεία για ενέρ¬ 
γεια. 

8. Η υποχρέωση να ενημερώνουντο Γραφείο Προσωπι¬ 
κού για τις ημερήσιες παρουσίες ή απουσίες του προσω¬ 
πικού που υπηρετεί εκτός Δημοτικού Μεγάρου. 

9. Η ανάθεση πρόσθετης εργασίας στους υπαλλήλους 
κάθεγραφείουτουτμήματόςτου κατά την κρίσητου όταν 
παρίσταται ανάγκη για την αντιμετώπιση υπηρεσιακών 
αναγκών. 

10. Η εκχώρηση κατά την κρίση τους διοικητικών αρμο¬ 
διοτήτων εκτός εκείνων που απορρέουν από Νόμους και 
Διατάγματα. 

1. ΤΜΗΜΑ ΔΙΟΙΚΗΤΙΚΟ 

α. ΓΡΑΦΕΙΟ ΠΡΟΣΩΠΙΚΟΥ 

Στην αρμοδιότητάτου ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Δήμου. 

2. Η τήρηση των μητρώων των ατομικών φακέλων και 
ευρετηρίων του προσωπικού του Δήμου με οποιαδήποτε 
σχέση εργασίας, των συνταξιούχων, καθώς και των δελ¬ 
τίων παρουσίας τους και η φροντίδα για τη συνεχή παρα¬ 
κολούθηση και ενημέρωσή τους. 

3. Η σύνταξη κατά Νόμο των πινάκων αρχαιότητας των 
υπαλλήλων του Δήμου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
(συντάξεις), χορήγησης αδειών, πειθαρχικές υποθέσεις 
και η κοινοποίησή τους στο τμήμα Λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων Δημάρχου που ρυθμίζουν τα 
εσωτερικά λειτουργικά προβλήματα των υπηρεσιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Δήμου και η ενημέρω¬ 
ση σχετικά του Δημάρχου. 

9. Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Δήμου προκειμένου να τεθεί υπό¬ 
ψη του Σωματείου των Εργαζομένων για να εκφράσει τη 
γνώμη του. 

10. Η παραλαβή από τους Προϊσταμένους Διευθύνσεων 
των Ημερήσιων Δελτίων Προσέλευσης και Αποχώρησης 
του προσωπικού που εργάζεται εκτός Δημαρχιακού Με¬ 
γάλου ή σε εξωτερικά συνεργεία και η φροντίδα για τη συ¬ 
νεχή παρακολούθηση και ενημέρωσή τους. 

β. ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ-ΓΡΑΦΕΙΟ ΔΗ¬ 
ΜΑΡΧΙΑΚΗΣ ΕΠΙΤΡΟΠΗΣ 

Στην αρμοδιότητάτους ανήκουν: 

1. Η συνεργασία με τον Πρόεδρο του Δημοτικού Συμ¬ 
βουλίου και το Δήμαρχο για την κατάρτιση των θεμάτων 
της ημερήσιας διάταξης του Δημοτικού Συμβουλίου της 
Δημαρχιακής Επιτροπής και της Επιτροπής Δημοπρα¬ 
σιών και η επιμέλειάτου με ευθύνη του για την κοινοποίη¬ 
ση αυτών κατά τις κείμενες Διατάξεις των Συνεδριάσεων 
στους Δημοτικούς Συμβούλους, τα μέλη της Δημαρχια¬ 
κής Επιτροπής και της Επιτροπής Δημοπρασιών. 


2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των Πρακτικών Συνεδριάσεων του Δημοτι¬ 
κού Συμβουλίου, της Δημαρχιακής Επιτροπής και της 
Επιτροπής Δημοπρασιών. 

4. Η υποβολή αντιγράφων των αποφάσεων των πιο πά¬ 
νω οργάνων στην αρμόδια Διοικητική Αρχή για έγκριση. 

5. Η διαβίβαση στις αρμόδιες υπηρεσίες του Δήμου 
αποφάσεων σχετικών με αντικείμενο της αρμοδιότητάς 
τους. 

6. Η τήρηση ευρετηρίου των αποφάσεων που λαμβάνο- 
νται και των εγκριτικών ή μη αποφάσεων της Διοικητικής 
Αρχής. 

7. Η τήρηση επίσημου βιβλίου στο οποίο καταχωρού- 
νται πρακτικά και αποφάσεις της Δημαρχιακής Επιτρο¬ 
πής. 

8. Η παρακολούθηση των υποθέσεων που παραπέμ- 
φθηκαν από το Συμβούλιο στις Επιτροπές για πληρέστε¬ 
ρη μελέτη και φροντίδα για την έγκαιρη εισαγωγή στους 
στο Δημοτικό Συμβούλιο για λήψη οριστικής απόφασης. 

γ. ΓΡΑΦΕΙΟ ΕΚΠΑΙΔΕΥΤΙΚΟ - ΠΑΙΔΙΚΩΝ ΣΤΑΘΜΩΝ 

Στην αρμοδιότητάτου ανήκουν: 

1. Η συνεργασία με την Επιτροπή Παιδείας και με τους 
αρμόδιους φορείς (Συλλόγους Γονέων, Καθηγητών κλπ) 
για την αρτιότερη λειτουργία των εκπαιδευτηρίων της πε¬ 
ριοχής και την παροχή υψηλότερου επιπέδου μόρφωσης. 

2. Η έρευνα των δυνατοτήτων παροχής ξενόγλωσσης 
και άλλων ειδικευμένων μορφών εκπαίδευσης και επαγ¬ 
γελματικού προσανατολισμού. 

3. Η συνεργασία με την αρμόδια Επιτροπή του Δημοτι¬ 
κού Συμβουλίου ή το Διοικητικό Συμβούλιο του Νομικού 
Προσώπου του Δήμου για την καλή οργάνωση και λει¬ 
τουργία των Παιδικών και Βρεφονηπιακών Σταθμών του 
Δήμου. 

δ. ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ ΑΡ¬ 
ΧΕΙΟΥ 

Στην αρμοδιότητάτου ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση και συσχέτιση των κάθε φύσεως εισερχομένων 
εγγράφων. 

2. Η έγκαιρη διανομή στις Διευθύνσεις, τα Τμήματα και 
τα Γ ραφεία των εγγράφων προς ενέργεια και η τήρηση 
των πρωτοτύπων στο Αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχόμενου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του Γ ενικού Αρχείου του Δήμου και η εισή¬ 
γηση για την καταστροφή του θεωρούμενου σαν άχρη¬ 
στου, όταν απαιτείται. 

6. Η τήρηση του Αρχείου όλωντωνΔιευθύνσεωντου Δή¬ 
μου καθώς και του Αρχείου της Εφημερίδας της Κυβέρ¬ 
νησης. 

7. Η μέριμνα για την τοιχοκόλληση και κοινοποίηση των 
διακηρύξεων, των δημοπρασιών, των εγγράφων και των 
πιστοποιητικών διαφόρων Αρχών. 

ε. ΓΡΑΦΕΙΟ ΑΘΛΗΤΙΣΜΟΥ - ΣΤΑΤΙΣΤΙΚΗΣ 

Στην αρμοδιότητάτου ανήκουν: 

1. Η συνεργασία με τους Αθλητικούς Φορείςτου Δήμου, 
την αρμόδια Επιτροπή του Δημοτικού Συμβουλίου ή Υπη¬ 
ρεσία, ή Νομικό Πρόσωπο του Δήμου για την πρόοδο του 
Αθλητισμού στο Δήμο. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


25375 


2. Η τήρηση του Μητρώου των προσώπων που διετέλε- 
σαν και διατελούν Δήμαρχοι, Πρόεδροι Συμβουλίων, Μέ¬ 
λη Επιτροπών και Μέλη Δ.Σ. των Μαζικών Φορέωντου Δή¬ 
μου, των Σ.Σ., των Διοικητικών Συμβουλίων των Νομικών 
Δημοτικών Προσώπων. 

3. Ο έλεγχος και καταγραφή κάθε χρήσιμης πληροφο¬ 
ρίας που αφορά το Δήμου, τα συμφέροντά του και τη δι¬ 
ευκόλυνση του έργου του και η διοχέτευση της πληρο¬ 
φόρησης στις υπηρεσίες του Δήμου και σε κάθε ενδιαφε¬ 
ρόμενο πολίτη που τις ζητά. 

4. Η μέριμνα για την έγκαιρη παραλαβή της Εφημερίδας 
της Κυβέρνησης με σκοπό την ευρετηρίασή της και η τή¬ 
ρηση Αρχείου δεκάτομων κωδικοποιημένων Εγκυκλίων, 
Νόμων και Διαταγμάτων που αφορούν τα δημοτικά θέμα¬ 
τα. 

5. Η εκτέλεση κάθε εργασίας σχετικής με την απογρα- 
φή του πληθυσμού. 

6. Η συγκέντρωση και παροχή στους δημότες κάθε 
χρήσιμης πληροφορίας γύρω από την κατανάλωση αγα¬ 
θών. 

7. Η έκδοση εντύπων με στόχο την προβολή και τόνωση 
της τοπικής αγοράς, τη δημιουργία καταναλωτής συνεί¬ 
δησης των δημοτών, τον προσανατολισμό τους σε υγιει¬ 
νή διατροφή και την προστασία τους από την κερδοσκο¬ 
πία. 

στ. ΓΡΑΦΕΙΟ ΔΗΜΟΤΙΚΗΣ ΚΑΤΑΣΤΑΣΗΣ 

α) ΓΡΑΦΕΙΟ ΔΗΜΟΤΟΛΟΓΙΩΝ 

Στην αρμοδιότητά του ανήκουν: 

1. Η τήρηση Βιβλίων Δημοτολογίων. 

2. Οι εγγραφές νέων δημοτών λόγω μεταδημότευσης 
από άλλους Δήμους ή Κοινότητες. 

3. Οι μεταβολές Δημοτολογίου από οποιαδήποτε αιτία. 

4. Η τήρηση Βιβλίου Πληθυσμού. 

5. Η διεκπεραίωση της σχετικής αλληλογραφίας του 
γραφείου. 

6. Η τήρηση Ευρετηρίου Δημοτολογίου. 

7. Η εγγραφή δημοτών λόγω αποκτήσεως της Ελληνι¬ 
κής Ιθαγένειας, ως καιη διαγραφή αυτών λόγω απώλειας. 

8. Η αρχειοθέτηση εγγραφών και γενικών μεταβολών. 

9. Η εισαγωγή όλων των στοιχείων του Δημοτολογίου 
στους Η/Υ. 

10. Η εκτύπωση όλων των αποφάσεων από τους Η/Υ. 

β) ΓΡΑΦΕΙΟ ΜΗΤΡΩΩΝ ΑΡΡΕΝΩΝ - ΣΤΡΑΤΟΛΟΓΙΑΣ 

Στην αρμοδιότητά του ανήκουν: 

1. Η σύνταξη ετησίου Μητρώου Αρρένων. 

2. Η εγγραφή αδήλωτων. 

3. Η εγγραφή αλλοδαπών, οι οποίοι αποκτούν την Ελ¬ 
ληνική Ιθαγένεια. 

4. Η διαγραφή λόγω θανάτου, απώλειας Ελληνικής Ιθα¬ 
γένειας, ανυπαρξίας και απόκτηση ξένης Ιθαγένειας. 

5. Η διόρθωση επωνύμων, κυρίων ονομάτων, πατρωνύ¬ 
μων, μητρωνύμων, τόπου γεννήσεως, έτους γεννήσεως, 
αλλαγών στοιχείων λόγω υιοθεσίας κλπ. 

6. Η έκδοση πιστοποιητικών κάθε τύπου. 

7. Η αρχειοθέτηση εγγράφων και γενικών μεταβολών 
στα ετήσια Μητρώα. 

8. Η σύνταξη ετήσιου Πίνακα Στρατευσίμων. 

9. Η ανεύρεση στοιχείων των στρατευσίμων. 

10. Η εισαγωγή όλων των στοιχείων του Γραφείου Μη¬ 
τρώων Αρρένων και Στρατολογίας στον Η/Υ καθώς και η 
εκτύπωσή των από αυτόν. 


γ) ΓΡΑΦΕΙΟ ΛΗΞΙΑΡΧΕΙΟΥ 

Στην αρμοδιότητά του ανήκουν: 

1. Η τήρηση των Ληξιαρχικών Βιβλίων (γεννήσεων, γά¬ 
μου, θανάτων, εκθέσεων) καιη καταχώρηση σε αυτά των 
αντιστοίχων ληξιαρχικών γεγονότων. 

2. Η τήρηση Πρωτοκόλλου Αιτήσεων και Ευρετηρίων. 

3. Η τήρηση των φακέλων και υποφακέλων των δηλού- 
μενων ληξιαρχικών γεγονότων, δικαστικών αποφάσεων 
και εκθέσεων Επιθεωρήσεων Ληξιαρχείου. 

4. Η παραλαβή της σχετικής με το Ληξιαρχείο αλληλο¬ 
γραφίας, η μέριμνα για την άμεση ενέργειάτης καθώς και 
η τήρηση Αρχείου αυτής. 

5. Η έκδοση αντιγράφων, αποσπασμάτων από τα λη¬ 
ξιαρχικά βιβλία καθώς και αντιγράφων των δικαστικών 
αποφάσεων και δικαιολογητικών συντάξεως που υπάρ¬ 
χουν στο Αρχείο. 

6. Η καταχώρηση στα βιβλία κάθε μεταβολής επίτωνλη¬ 
ξιαρχικών πράξεων, με βάση δικαστικές αποφάσεις, απο¬ 
φάσεις Νομαρχίας και εντολών Εισαγγελικής Αρχής. 

7. Η σύνταξη ετήσιων καταστάσεων με αποσπάσματα 
πράξεων γεννήσεων και η διαβίβαση αυτών στο αρμόδιο 
γραφείο για τη σύνταξη του ετήσιου Μητρώου Αρρένων. 

8. Η αποστολή αυτεπάγγελτα στις διάφορες Αρχές των 
απαιτούμενων μηνιαίων καταστάσεων καθώς και αντι¬ 
γράφων των συντασσόμενων πράξεων. 

9. Η ενέργεια κάθε υπηρεσίας ληξιαρχικής φύσεως και 
η ευθύνη για την εφαρμογή της αντίστοιχης νομοθεσίας. 

10. Η παρακολούθηση της νομοθεσίας περί Ληξιαρχεί¬ 
ων. 

δ) ΓΡΑΦΕΙΟ ΕΚΔΟΣΗΣ ΠΙΣΤΟΠΟΙΗΤΙΚΩΝ - ΕΚΛΟΓΙ¬ 
ΚΩΝ ΘΕΜΑΤΩΝ 

Στην αρμοδιότητά του ανήκουν: 

1. Η έκδοση πιστοποιητικών ιθαγένειας για κάθε χρήση, 
πιστοποιητικών γέννησης και οικογενειακής κατάστασης, 
εγγυτέρων συγγενών, σχολικής χρήσης, εκλογικής χρή¬ 
σης κ.λπ. 

2. Η συγκέντρωση και υποβολή αρμοδίως δικαιολογητι- 
κών που απαιτούνται για την εγγραφή δημοτών στους 
Εκλογικούς Καταλόγους. 

3. Η προετοιμασία, η συγκέντρωση και η διανομή του 
εκλογικού υλικού. 

4. Η ενέργεια εργασίας που έχει σχέση με τις εκλογές. 

ε) ΓΡΑΦΕΙΟ ΠΟΛΙΤΙΚΩΝ ΓΑΜΩΝ 

Στην αρμοδιότητά του ανήκουν: 

1. Η τήρηση πρωτοκόλλου αιτήσεων για την τέλεση πο¬ 
λιτικών και θρησκευτικών γάμων. 

2. Η ενέργεια κάθε διαδικασίας παραλαβής δικαιολογη- 
τικών έκδοσης αδειών πολιτικών και θρησκευτικών γά¬ 
μων. 

3. Η τήρηση Αρχείου και Ευρετηρίου Τέλεσης πολιτικών 
και θρησκευτικών γάμων. 

4. Η τήρηση Βιβλίου Τελέσεως πολιτικών και θρησκευ¬ 
τικών γάμων. 

5. Η τήρηση Βιβλίου Δηλώσεων πολιτικών και θρησκευ¬ 
τικών γάμων. 

6. Η επιμέλεια κάθε σχετικής ενέργειας μέχρι καιτηντέ- 
λεση των πολιτικών γάμων από το Δήμαρχο ή εξουσιοδο¬ 
τημένο Αντιδήμαρχο ή Δημοτικό Σύμβουλο. 

2. ΤΜΗΜΑ ΟΙΚΟΝΟΜΙΚΟ 

ΤΜΗΜΑ ΕΣΟΔΩΝ 

Α. ΓΡΑΦΕΙΟ ΒΕΒΑΙΩΣΗΣ ΤΕΛΩΝ, ΕΙΣΦΟΡΩΝ, ΦΟΡΩΝ, 
ΔΙΚΑΙΩΜΑΤΩΝ 

Στην αρμοδιότητά του ανήκουν: 

1. Η ευθύνη της βεβαίωσης κάθε δημοτικού φόρου, ει¬ 
σφοράς, τέλους και δικαιώματος. 

2. Ο έλεγχος και η παρακολούθηση της βεβαίωσης και 
είσπραξης των τελών καθαριότητας και φωτισμού. 

3. Η σύνταξη παραστατικών στοιχείων για την κατάρτι¬ 
ση χρηματικών καταλόγων τελών καθαριότητας και φωτι¬ 
σμού των υπόχρεων που βεβαιώνονται μέσω Ταμειακής 
Υπηρεσίας. 

4. Η παραλαβή και αρχειοθέτηση και ο έλεγχος των 
υπεύθυνων δηλώσεων που προβλέπει ο Νόμος. 

5. Η αποστολή των δηλώσεων και λοιπών στοιχείων στο 
Γραφείο της Ειδικής Υπηρεσίας για έλεγχο και η επιμέ¬ 
λεια της βεβαίωσης τέλους προστίμου, που προβλέπει ο 
Νόμος, σε περίπτωση διαπιστώσεως διαφοράς. 

6. Η μέριμνα για την έγκαιρη απόδοση προκαταβολών 
και εκκαθαρίσεων από τη ΔΕΗ. 

7. Ο υπολογισμός του τέλους κατάληψης κοινοχρή¬ 
στων χώρων σύμφωνα με τις Διατάξεις της κείμενης Νο¬ 
μοθεσίας και των σχετικών αποφάσεων του Δημοτικού 
Συμβουλίου και η έκδοση αδειών κατάληψης πεζοδρομί¬ 
ου όπου προβλέπονται. 

8. Η παραλαβή των Εκθέσεων Ελέγχου των αρμοδίων 
οργάνων και η ενέργεια ελέγχου όσον αφορά την έκταση 
χώρων που χρησιμοποιούνται για την εν συνεχεία χρέω- 
ση των τελών με το πρόστιμο που προβλέπει ο νόμος κα¬ 
τόπιν αποφάσεως του Δημάρχου σε περίπτωση διαπι- 
στώσεως χρήσεως κοινοχρήστου χώρου χωρίς άδεια ή 
υπερβάσεως σε έκταση της χορηγηθείσας άδειας. 

9. Η παραλαβή και ο έλεγχος των αιτήσεων - δηλώσεων 
των ενδιαφερομένων για διαφημίσεις, η έκδοση των σχε¬ 
τικών αδειών, ο υπολογισμός του τέλους σύμφωνα με την 
κείμενη νομοθεσία και τις αποφάσεις του Δημοτικού Συμ¬ 
βουλίου και η ενημέρωση του σχετικού Βιβλίου Αδειών. 

10. Η παραλαβή των Εκθέσεων Ελέγχου των αρμοδίων 
οργάνων και η αξιολόγησή τους για την χρέωση αυτών 
που έκαναν αυθαίρετα διαφημίσεις. 

11. Η σύνταξη παραστατικών στοιχείων για την κατάρτι¬ 
ση των χρηματικών καταλόγων, βάσει των διατάξεων της 
κείμενης νομοθεσίας. 

12. Η παραλαβή και ταξινόμηση σύμφωνα με το Νόμο 
των παραβολών παράβασης του Κ.Ο.Κ. τα οποία με ειδι¬ 
κές καταστάσεις στέλνονται για την έκδοση χρηματικών 
ενταλμάτων για την απόδοση των ποσών των παραβάσε¬ 
ων στο Δήμο. 

13. Η ταξινόμηση των ανεξόφλητων Εκθέσεων Ελέγχου 
του Κ.Ο.Κ. και η φροντίδα. 

14. Η ετήσια απογραφή για έλεγχο και ενημέρωση των 
οικείων φακέλων και καρτελών των ακινήτων που υπόκει- 
νται στη φορολογία, η εισφορά και η ανεύρεση στοιχείων 
αγνώστων ιδιοκτητών ακινήτων σε συνεργασία με την Ει¬ 
δική Υπηρεσία. 

15. Η παραλαβή καιη καταχώρηση σε ειδικό βιβλίωντων 
υπευθύνων δηλώσεων ακινήτων που υποβάλλονται σύμ¬ 
φωνα με το Νόμο. 

16. Η σύνταξη και υποβολή, εμπρόθεσμα στις Εκτιμητι- 
κές Επιτροπές αναλυτικών καταστάσεων των ακινήτων 
που χρειάζονται εκτίμηση. 

17. Η έκδοση των δελτίων φορολογικής ενημερότητας 
που προβλέπονται από το Νόμο. 

18. Η παραλαβή των καταστάσεων υπολογισμού κό¬ 
στους κατασκευής πλακοστρώσεων-κρασπεδορείθρων 
από την Τεχνική Υπηρεσία του Δήμου καιη συνεργασία με 
τους αρμοδίους υπαλλήλους ελέγχου, η φροντίδατης μέ- 


τρησηςτων κατασκευών κατά ακίνητο και η ανεύρεση των 
υπόχρεων ιδιοκτητών. 

19. Η σύνταξη και η αποστολή για θεώρηση των αναλυ¬ 
τικών καταστάσεων των υπόχρεων κατασκευής πλακο¬ 
στρώσεων-κρασπεδορείθρων και η επιμέλεια της βεβαι- 
ώσεως των δόσεων. 

20. Η έκδοση των βεβαιωτικών σημειωμάτων των οίκο- 
θεν εισπράξεων των υπόχρεων όταν αυτό απαιτείται. 

21. Η παραλαβή από την Τεχνική Υπηρεσία του Δήμου 
των εκδιδομένων λογαριασμών της δαπάνης που αναλο¬ 
γεί στους ιδιοκτήτες των παρόδιων ακινήτων κατασκευής 
αγωγών αποχέτευσης και εξωτερικής διακλάδωσης και η 
ταξινόμησή τους κατά πρόγραμμα αποχέτευσης, συ- 
ντάσσοντας σχετικές καρτέλες. 

22. Η έκδοση των υπηρεσιακών σημειωμάτων των οίκο- 
θεν εισπράξεων από προκαταβολές κατασκευής αγωγών 
και εξοφλήσεων δαπανών εξωτερικών διακλαδώσεων. 

23. Η έκδοση ειδικών υπηρεσιακών σημειωμάτων προς 
την Τεχνική Υπηρεσίατου Δήμου για όσους πλήρωσαν και 
δικαιούνται σύνδεσης. 

24. Η σύνταξη της μηνιαίας κατάστασης όλων των οίκο- 
θεν εισπράξεων και η διαβίβασή της στο Ταμείο. 

25. Η τήρηση πρωτοκόλλου καταθέσεως των ενδίκων 
μέσων. 

26. Η επιμέλεια της συγκέντρωσης των απαιτούμενων 
στοιχείων, από τα αρμόδια γραφεία του τμήματος για την 
αντίκρουση των ισχυρισμών των προσφευγόντων με τη 
σύνταξη σχετικής Έκθεσης. 

27. Η άμεση ενημέρωση του Ταμείου για την άσκηση εν¬ 
δίκων μέσων κατά των φορολογικών εγγραφών, καθώς 
και η ενημέρωσή του για το αποτέλεσμά τους μετά την έκ¬ 
δοση οριστικών αποφάσεων. 

28. Η επιμέλεια της παραπομπής των προσφύγων, που 
ζητούν συμβιβαστική επίλυση στις αρμόδιες Επιτροπές. 

29. Η φροντίδα για την έγκαιρη αποστολή αυτών που 
συμβιβάστηκαν στο Δημοτικό Συμβούλιο για έγκριση, κα¬ 
θώς και η φροντίδα για την αποστολή στα Διοικητικά Δι¬ 
καστήρια αυτών που δεν συμβιβάστηκαν ή δεν ζήτησαν 
συμβιβασμό από την Επιτροπή. 

30. Η τήρηση του γενικού Αρχείου των Διοικητικών Δι¬ 
καστηρίων (δηλαδή Αρχείου δικογραφιών, δικαιολογητι- 
κών και πρωτοτύπων αποφάσεων). 

31. Η παραλαβή των αποφάσεων των Διοικητικών Δικα¬ 
στηρίων και η φροντίδα για τη συνέχιση ή όχι των ενδίκων 
μέσων με τη συνεργασία του Νομικού Συμβούλου και της 
Δημαρχιακής Επιτροπής κατά περίπτωση. 

32. Η φροντίδα για την αντιπροσώπευση του Δημάρχου 
στα Διοικητικά Δικαστήρια για υποστήριξη των οικονομι¬ 
κών συμφερόντων του Δήμου. 

33. Η επιμέλεια της έγκαιρης λήψης των αποφάσεων 
του Δημοτικού Συμβουλίου και Δημάρχου για τη συγκρό¬ 
τηση της Επιτροπής Συμβιβασμού. 

34. Η διεκπεραίωση κάθε αλληλογραφίας σχετικής με 
τα Διοικητικά Δικαστήρια και την Επιτροπή Συμβιβασμού. 

35. Η κοινοποίηση αποσπάσματος φορολογικού κατα¬ 
λόγου στους φορολογούμενους, καθώς και των προ¬ 
σκλήσεων και αποφάσεων της Επιτροπής Συμβιβασμού 
όπου απαιτείται. 

Β. ΓΡΑΦΕΙΟ ΔΗΜΟΤΙΚΗΣ ΠΕΡΙΟΥΣΙΑΣ 

Στην αρμοδιότητάτου ανήκουν: 

1. Η συγκέντρωση κάθε τίτλου της ακινήτου, κινητής και 
κοινόχρηστης περιουσίας του Δήμου και η σύνταξη σχε- 

τικού σχεδιαγράμματος για κάθε ακίνητο με τη συνεργα¬ 
σία της Τεχνικής Υπηρεσίας. 

2. Η κατάρτιση φακέλου για κάθε ακίνητο, που θα περι¬ 
λαμβάνει όλα τα στοιχεία που θεμελιώνουν τα δικαιώμα¬ 
τα κυριότητας, νομής και κατοχής τους από το Δήμο. 

3. Η περιφρούρηση των δικαιωμάτων κυριότητας, νο¬ 
μής και κατοχής από το Δήμο της ακινήτου περιουσίας 
του με τη συνεργασία του Γραφείου της Νομικής Υπηρε¬ 
σίας. 

4. Η κατάρτιση ιδιαίτερου φακέλου για κάθε κοινόχρη¬ 
στο χώρο με όλα τα στοιχεία αυτού. 

5. Η τήρηση Αρχείου των Κληροδοτημάτων, η μέριμνα 
για την αξιολόγηση αυτών, καθώς και η συγκέντρωση 
στοιχείων και υποβολή εισηγήσεων για τη διάθεση της κι¬ 
νητής και ακίνητης περιουσίας με μεγαλύτερο όφελος. 

6. Η σύνταξη και αποστολή στο Ταμείο των βεβαιωτικών 
οφειλετών από ακυρώσεις, ρυμοτομίες, απαλλοτριώσεις. 

7. Η τήρηση των αναγκαίων βιβλίων για την κινητή και 
ακίνητη περιουσία του Δήμου. 

Γ. ΓΡΑΦΕΙΟ ΕΚΜΕΤΑΛΛΕΥΣΗΣ ΔΗΜΟΤΙΚΗΣ ΠΕΡΙ¬ 
ΟΥΣΙΑΣ - ΔΗΜΟΤΙΚΟΥ ΝΕΚΡΟΤΑΦΕΙΟΥ - ΔΗΜΟΤΙΚΩΝ 
ΕΠΙΧΕΙΡΗΣΕΩΝ 

Στην αρμοδιότητά του ανήκουν: 

1. Η μέριμνα για τη σύνταξη σχεδίου διακηρύξεων των 
δημοπρασιών για τη μίσθωση των δημοτικών κτισμάτων 
και διενέργεια της σχετικής αλληλογραφίας με τη συνερ¬ 
γασία της Νομικής Υπηρεσίας του Δήμου. 

2. Η επιμέλεια της καταρτίσεως και εγκαίρου υπογρα¬ 
φής των μισθωτηρίων συμβολαίων και η παρακολούθηση 
εκτελέσεως όρων της μισθώσεως από τους υπόχρεους, 
με τη συνεργασία του Γ ραφείου της Νομικής Υπηρεσίας 
του Δήμου. 

3. Η τήρηση φακέλου για κάθε μίσθωση, που θα περιέ¬ 
χει στοιχεία που την αφορούν και την θεμελιώνουν. 

4. Η παρακολούθηση του χρόνου λήξεως των μισθώσε¬ 
ων των δημοτικών ακινήτων και η φροντίδα για τη διεξα¬ 
γωγή δημοπρασιών επαναμίσθωσης. 

5. Η επίβλεψη για την τήρηση των όρων των μισθωτη¬ 
ρίων συμβολαίων από τους μισθωτές. 

6. Η καταγγελία κάθε παραβάτη αυτών και γενικά η προ¬ 
στασία των συναφών συμφερόντων του Δήμου. 

7. Η μέριμνα για την ταχεία επανόρθωση τυχόν ζημιών 
στα δημοτικά ακίνητα. 

8. Η σύνταξη καταλόγων των υπόχρεων για καταβολή 
μισθωμάτων, δικαιωμάτων χρήσεως δημοτικών ακινήτων 
και η αποστολή στο Ταμείο για είσπραξη. 

9. Η συλλογή στοιχείων και πληροφοριών που ενδιαφέ¬ 
ρουν την ανάπτυξη Δημοτικών Επιχειρήσεων, Μεικτών 
Επιχειρήσεων, Συνεταιρισμών. 

10. Η συνεργασία με την Επιτροπή Δημοτικών Επιχει¬ 
ρήσεων και η συλλογή στη διάθεσή της κάθε στοιχείου οι¬ 
κονομικού ή φύσης που θα της ζητηθεί. 

11. Η τήρηση Αρχείου Νομοθεσίας και λοιπών εγκυ¬ 
κλίων που αναφέρονται στις Δημοτικές Επιχειρήσεις. 

12. Η επιμέλεια για την πιστή εφαρμογή του αντίστοιχου 
Κανονισμού Δημοτικού Νεκροταφείου. 

13. Η μέριμνα για την ακριβή και νόμιμη βεβαίωση των 
εσόδων του Νεκροταφείου και η ευθύνη τήρησης της κεί¬ 
μενης Νομοθεσίας των αποφάσεων του Δημοτικού Συμ¬ 
βουλίου και Δημάρχου. 

14. Η έκδοση αδειώνταφής και βεβαίωσης κάθε τέλους 
έκτης παρεχόμενης υπηρεσίας του Δημοτικού Νεκροτα¬ 
φείου. 


15. Η σύνταξη σχεδίου κανονισμού λειτουργίας του Δη¬ 
μοτικού Νεκροταφείου. 

Δ. ΓΡΑΦΕΙΟ ΧΟΡΗΓΗΣΗΣ ΑΔΕΙΩΝ ΛΕΙΤΟΥΡΓΙΑΣ ΚΑΙ 
ΥΓΕΙΟΝΟΜΙΚΟΥ ΕΛΕΓΧΟΥ 

Στην αρμοδιότητά του ανήκουν: 

1. Η παραλαβή των σχετικών αιτήσεων και δικαιολογη- 
τικών για τη χορήγηση αδειών ίδρυσης και λειτουργίας 
όλων των καταστημάτων - επιχειρήσεων και χρησιμοποί¬ 
ησης κοινοχρήστων χώρων, που οι όροι λειτουργίας τους 
καθορίζονται από Υγειονομικές Διατάξεις. 

2. Η ευθύνη του ελέγχου όλων των δικαιολογητικών για 
την πληρότητα του φακέλου. 

3. Η συνεργασία με τις αρμόδιες υπηρεσίες για τον 
έλεγχο του δηλωθέντος εμβαδού του καταστήματος ή 
χώρου για τον καθορισμό των αντιστοίχων τελών και φό¬ 
ρων. 

4. Η διαβίβαση σχετικού φακέλου στην Τεχνική Υπηρε¬ 
σία. 

5. Η διαβίβαση των σχετικών δικαιολογητικών στη Διεύ¬ 
θυνση Υγείας για τη σχετική γνωμάτευση και η διαβίβαση 
του φακέλου με όλα τα δικαιολογητικά στο Δημοτικό Συμ¬ 
βούλιο για λήψη απόφασης μετά την επιστροφή τους. 

6. Η φροντίδα για κλήση των κατόχων αδειών που έχουν 
προβεί σε τρεις (3) παραβάσεις αστυνομικών και άλλων 
Διατάξεων για κατάθεση απόψεών τους πριν την επιβολή 
ποινής από το Δημοτικό Συμβούλιο. 

7. Η φροντίδα για την αναίρεση αδείας ή ακύρωση αδεί- 
ας λειτουργίας καταστήματος μετά τη σχετική απόφαση 
του Δημοτικού Συμβούλιο. 

8. Η φροντίδα για την προστασία της Δημόσιας Υγείας 
και του Περιβάλλοντος με την ανίχνευση και την κατα¬ 
γραφή των υγειονομικώνπροβλημάτωντου Δήμου, η διε- 
ρεύνηση των αιτιών προέλευσής τους, η οργάνωση προ¬ 
γραμμάτων επίλυσής τους και η ενημέρωση των αρμο¬ 
δίων. 

9. Η ενεργή συμμετοχή στην εφαρμογή προγραμμάτων 
Αγωγής Υγείας των πολιτών με σκοπό την αλλαγή συμπε¬ 
ριφοράς τους σε βασικούς τρόπους ζωής σχετικούς με 
την υγεία τους και τη Δημόσια Υγεία γενικότερα. 

10. Η συστηματική παρακολούθηση της υγειονομικής 
κατάστασης των σχολείων κάθε βαθμίδας και η φροντίδα 
για την αντιμετώπιση κάθε προβλήματος. 

Ε. ΓΡΑΦΕΙΟ ΕΚΚΑΘΑΡΙΣΗΣ ΚΑΙ ΕΝΤΟΛΗΣ ΔΑΠΑΝΩΝ 

Στην αρμοδιότητά του ανήκουν: 

1. Η επιμέλεια της εκκαθάρισης και εντολής πληρωμής 
κάθε δαπάνης του Δήμου. 

2. Ο έλεγχος των προβλεπόμενων από το Νόμο δικαιο- 
λογητικών κάθε δαπάνης. 

3.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

4. Η αναγνώριση των πιστωτών του Δήμου με την προ- 
συπογραφή των πράξεων εκκαθάρισης και αναγνώρισης 
και έκδοσης των οικείων χρηματικών ενταλμάτων μέσα 
στις πιστώσεις του προϋπολογισμού. 

5. Η καταχώρηση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

6. Η έκδοση Εκθέσεως Αναλήψεως Δαπανών. 

7. Η τήρηση του λογαριασμού παθητικών και ενεργητι¬ 
κών υπολοίπων. 

8. Η τήρηση των προβλεπομένων από το Νόμο Βιβλίων. 

ΣΤ. ΓΡΑΦΕΙΟ ΜΙΣΘΟΔΟΣΙΑΣ ΚΑΙ ΑΣΦΑΛΙΣΕΩΣ 

ΠΡΟΣΩΠΙΚΟΥ 

Στην αρμοδιότητά του ανήκουν: 

1. Η σύνταξη των μισθοδοτικών καταστάσεων όλου του 
προσωπικού του Δήμου με οποιαδήποτε σχέση εργασίας. 

2. Η μέριμνα για την τακτική και έγκαιρη πληρωμή των 
πάσης φύσεως αποδοχών όλωντων μισθωτώντου Δήμου 
και η εκτέλεση κάθε εργασίας που έχει σχέση με την 
ασφάλισή τους. 

3. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό. 

4. Η συνεργασία με το Γραφείο Προσωπικού για τη σω¬ 
στή εφαρμογή των Συλλογικών Συμβάσεων Εργασίας κα¬ 
θώς και για κάθε θέμα που αφορά τους εργαζόμενους. 

Ζ. ΓΡΑΦΕΙΟ ΕΠΙΜΕΛΗΤΕΙΑΣ ΠΡΟΜΗΘΕΙΩΝ ΚΑΙ ΔΙΑ¬ 
ΧΕΙΡΙΣΗΣ ΥΛΙΚΩΝ 

Στην αρμοδιότητά του ανήκουν: 

1. Η διενέργεια κάθε πράξης σχετικής με την προμήθεια 
όλων των ειδών και υλικών για τις ανάγκες του Δήμου, γε¬ 
νικής ή ειδικής φύσεως, με την άμεση επίβλεψη του Προϊ¬ 
σταμένου του τμήματος και του Διευθυντή Διοικητικών 
και Οικονομικών Υπηρεσιών και την εποπτεία του Δημάρ¬ 
χου. 

2. Η επιμέλεια της έγκαιρης και κανονικής παραλαβής 
από την αρμόδια Επιτροπή και η ευθύνη παράδοσης αυ¬ 
τών στην Αποθήκη Υλικού. 

3. Ητήρηση βιβλίων και στατιστικών στοιχείων των προ- 
μηθευομένων ξεχωριστά για κάθε υπηρεσία, είδος, πο¬ 
σότητα και κατηγορία, καθώς και τρόπο προμήθειας (δη¬ 
μοπρασία, πρόχειρος διαγωνισμός κλπ). 

4. Η παρακολούθηση τωντιμώντων διαφόρων ειδών και 
υλικών που προμηθεύεται ο Δήμος και η ενημέρωση των 
διευθύνσεωντων Υπηρεσιών και των Επιτροπών Παραλα¬ 
βής· 

5. Η συγκέντρωση στοιχείων που αφορούν τις προμή¬ 
θειες του Δήμου και η κοινοποίησή τους στις υπηρεσίες. 

6. Η προμήθεια των καυσίμων, λιπαντικών, ανταλλακτι¬ 
κών και γενικά όλων των υλικών συντήρησης του μηχανο¬ 
λογικού εξοπλισμού, εγκαταστάσεων και οχημάτων του 
Δήμου. 

7. Η παραλαβή των προμηθευομένων υλικών, μετά την 
παραλαβή τους από την αρμόδια Επιτροπή, η ταξινόμηση 
αυτών, η διαφύλαξη, η συντήρηση σε καλή κατάσταση και 
η διάθεσή τους στις υπηρεσίες του Δήμου δυνάμει απο¬ 
δεικτικών παραλαβής των Προϊσταμένων των τμημάτων. 

8. Η τήρηση και ενημέρωση του Βιβλίου Υλικών με τα 
εκδιδόμενα Δελτία Εισαγωγής από την Αποθήκη των δια¬ 
φόρων υλικών. 

9. Η σύνταξη κάθε δικαιολογητικού των γενομένωνπρο¬ 
μηθειών και η υποβολή τους στο Λογιστήριο για την εκκα¬ 
θάριση της δαπάνης. 

Η. ΓΡΑΦΕΙΟ ΠΡΟΫΠΟΛΟΓΙΣΜΟΥ-ΑΠΟΛΟΓΙΣΜΟΥ 

Στην αρμοδιότητά του ανήκουν: 

1. Η σύνταξη σχεδίου προϋπολογισμού εσόδων-εξό- 
δων σε συνεργασία με τις αρμόδιες υπηρεσίες του Δή¬ 
μου, προκειμένου να τεθεί υπόψη των Προϊσταμένων και 
του Διευθυντή Διοικητικών και Οικονομικών Υπηρεσιών, 
πριν διαβιβαστεί στο Δήμαρχο για τη Δημαρχιακή Επι¬ 
τροπή. 

2. Η παρακολούθηση της πορείας προϋπολογισμού 
εσόδων και εξόδων και η εισήγηση για αναμόρφωσή του 
όπου και όταν παρίσταται ανάγκη. 

3. Η εκτέλεση κάθε εργασίας που αφορά θέματα προϋ¬ 
πολογισμού σχετικά με την πρόβλεψη της εν γένει υλο¬ 
ποίησής τους ανάλογα με την κίνηση των λογαριασμών. 


4. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Δήμου. 

5. Η τήρηση ειδικού Αρχείου Προϋπολογισμού και Απο¬ 
λογισμού του Δήμου με όλες τις σχετικές αποφάσεις, 
εγκρίσεις κλπ. καθώς και αυτό του δημοτικού χρέους κλπ. 
και η συγκέντρωση στατιστικών πληροφοριών που ανα- 
φέρονται σε οικονομικά θέματα και είναι χρήσιμες για τις 
προβλέψεις του απολογισμού. 

Γ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. ΓΡΑΦΕΙΟ ΔΙΕΥΘΥΝΤΗ 

Στην αρμοδιότητά του ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν τη Διεύθυνσή του. 

2.0 συντονισμός, η καθοδήγηση και η παροχή των απα¬ 
ραίτητων οδηγιών στα τμήματα και γραφεία για την άσκη¬ 
ση των αρμοδιοτήτωντους, σύμφωνα με τις Διατάξεις του 
παρόντος Οργανισμού και των σχετικών Νόμων και Δια¬ 
ταγμάτων. 

3. Η παραλαβή από το Γ ενικό Πρωτόκολλο της αλληλο¬ 
γραφίας της Διεύθυνσής του, ο χαρακτηρισμός της με τη 
μονογραφή του σύμφωνα με το περιεχόμενό της για δια¬ 
νομή της στο ανάλογο τμήμα ή γραφείο για τις παραπέρα 
ενέργειες. 

4. Η υπογραφή ή μονογραφή όλωντων εγγράφων που 
συντάσσονται από τις διάφορες υπηρεσίες της Διεύθυν- 
σήςτου. 

5. Η ανάθεση στους Τμηματάρχες της Τ.Υ. πάσης φύ¬ 
σεως εργασιών αρμοδιότητας της Διεύθυνσης Τεχνικών 
Υπηρεσιών. 

6. Η μετακίνηση κατά την κρίση του, υπαλλήλων που εί¬ 
ναι τοποθετημένοι σε τμήματα και γραφεία της Διεύθυν¬ 
σής του, σε άλλα γραφεία διαφορετικού τμήματος της 
ίδιας Διεύθυνσης για την αντιμετώπιση υπηρεσιακών ανα¬ 
γκών. 

7. Η συγκέντρωση των αναγκών της πόλης από τους 
Τμηματάρχες, η αξιολόγησή τους για την προώθηση των 
απαιτουμένων στοιχείων για τη σύνταξη του Τεχνικού 
Προγράμματος του Δήμου. 

8. Η παροχή τεχνικών συμβουλών στο Δήμαρχο. 

9. Η άσκηση των αρμοδιοτήτων που προβλέπονται από 
το Νόμο, έργων και προμηθειών, δηλαδή θεώρηση των 
μελετών, των συγκριτικών πινάκων, πιστοποιήσεων τελι¬ 
κών επιμετρήσεων. 

10. Η παρακολούθηση της κανονικής απορρόφησης 
των πιστώσεων και η εισήγηση σε συνεργασία με τη Διεύ¬ 
θυνση Οικονομικών και Διοικητικών Υπηρεσιών για λήψη 
των αναγκαίων μέτρων. 

11.0 έλεγχος και η θεώρηση των καταστάσεων ημερο¬ 
μισθίων του προσωπικού της Διευθύνσεως των Τεχνικών 
Υπηρεσιών. 

12. Η έγκριση των εκδιδομένων αδειών εκσκαφής για 
την τοποθέτηση δικτύου αγωγών κοινής ωφελείας. 

13. Η εισήγηση για διενέργειες που αποσκοπούν στη 
βελτίωση της εν γένει τεχνικής υποδομής της πόλης. 

2. ΤΜΗΜΑ ΤΕΧΝΙΚΟ 

α. ΠΡΟΪΣΤΑΜΕΝΟΣ ΤΜΗΜΑΤΟΣ 

Στην αρμοδιότητά του ανήκουν: 

1. Η εποπτεία και ο έλεγχος των γραφείων που συγκρο¬ 
τούντο τμήματου. 

2.0 συντονισμός, η καθοδήγηση και η παροχή των απα¬ 
ραίτητων οδηγιών στα γραφεία του τμήματός του για την 
άσκηση των αρμοδιοτήτων τους, σύμφωνα με τις Διατά- 

ξεις του παρόντος Οργανισμού και των σχετικών Νόμων 
και Διαταγμάτων. 

3. Η εισήγηση των αντικειμένων της αρμοδιότητάς του 
και η άσκησή των κατά Νόμο ή εξουσιοδότηση αρμοδιο¬ 
τήτων. 

4. Ο έλεγχος, η θεώρηση όλων των εγγράφων των υφι¬ 
σταμένων του που αφορούν κυκλοφοριακές ρυθμίσεις, 
Εκθέσεις Απολογισμού κρασπεδορείθρων, έργων αποχέ¬ 
τευσης κλπ και η συνυπευθυνότητά του για τη νομιμότη¬ 
τα και πληρότητα αυτών πριν τη διαβίβασή τους στο Δι¬ 
ευθυντή για τελική υπογραφή. 

5. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων του τμήματός του. 

6. Η εισήγηση για τη λήψη μέτρων, για την εύρυθμη και 
ομαλή λειτουργίατωντμημάτωντου. 

7. Η παραλαβή της αλληλογραφίας του τμήματός του 
και η εν συνεχεία διανομή τους στα ανάλογα γραφεία για 
ενέργεια. 

8. Η υποχρέωση να ενημερώσει το Γραφείο Προσωπι¬ 
κού για τις ημερήσιες παρουσίες ή απουσίες του προσω¬ 
πικού που υπηρετεί εκτός Δημοτικού Μεγάρου. 

9. Η ανάθεση πρόσθετης εργασίας στους υπαλλήλους 
κάθε γραφείου του τμήματός του κατά την κρίση του όταν 
παρίσταται ανάγκη για την αντιμετώπιση υπηρεσιακών 
αναγκών. 

10. Η εκχώρηση κατά την κρίση των διοικητικών αρμο¬ 
διοτήτων εκτός εκείνων που απορρέουν από Νόμους και 
Διατάγματα. 

11. Η συνυπευθυνότητά του για τη νομιμότητα και πλη¬ 
ρότητα των μελετών έργων και προμηθειών μαζί με τον 
υπάλληλο που τις συνέταξε. 

β. ΓΡΑΦΕΙΟ ΟΔΟΠΟΙΙΑΣ - ΑΠΟΧΕΤΕΥΣΗΣ - ΕΛΕΓΧΟΥ 
& ΧΡΕΩΣΗΣ ΚΑΤΑΣΚΕΥΩΝ - ΔΙΑΦΟΡΩΝ ΕΡΓΩΝ - 
ΥΔΡΕΥΣΗΣ 

Στην αρμοδιότητά του ανήκουν: 

1. Η υλοποίηση των μελετών για την κατασκευή οδών, 
κρασπεδορείθρων, την ανακατασκευή οδών, ασφαλτοτα¬ 
πήτων, κτιριακών έργων, αγωγών αποχέτευσης (ακαθάρ¬ 
των, όμβριων) κλπ. 

2. Η φροντίδα για την τακτοποίηση των επισκευών στα 
σχολικά κτίρια, το δημοτικό κατάστημα και τα υπόλοιπα 
κτίρια του Δήμου και το δημοτικό νεκροταφείο, σε συνερ¬ 
γασία με τα αρμόδια γραφεία. 

3. Η φροντίδα για τη διαμόρφωση κοινόχρηστων χώ¬ 
ρων, τις πλακοστρώσεις, εξωραϊσμό κοινοχρήστων χώ¬ 
ρων, διαμόρφωση αλσών, κήπων και πλατειών. 

4. Η φροντίδα για την ορθολογική αξιοποίηση προσώ¬ 
πων και υλικών έργων που εκτελούνται με αυτεπιστασία. 

5. Η έκδοση των αδειών για την εκτέλεση από τρίτους 
διαφόρων εργασιών επί των οδών και πλατειών (τομές 
οδοστρωμάτων-πεζοδρομίων για την τοποθέτηση, επι¬ 
σκευή και διαρρύθμιση εγκαταστάσεων οργανισμών κοι¬ 
νής ωφελείας) και η μέριμνα για την αποκατάσταση των 
φθορών απ’ αυτούς. 

6. Η τήρηση Αρχείου Κατασκευαστικών Στοιχείων του 
δικτύου αποχέτευσης που κατασκευάζει και της οδοποι¬ 
ίας. 

7. Η σύνταξη εκθέσεων απολογισμού δαπάνης κρασπε¬ 
δορείθρων. 

8. Η σύνταξη εκθέσεων απολογισμού δαπάνης έργων 
αποχέτευσης (αγωγοί, συνδέσεις) και η γνωστοποίηση 
στο Γ ραφείο Εσόδων για την είσπραξη. 

9. Η μελέτη και η εισήγηση των απαραίτητων κυκλοφο- 


ριακών ρυθμίσεων της πόλης και η φροντίδα για την 
εφαρμογή τους, μετά τις σχετικές εγκρίσεις (σήμανση 
οδών, τοποθέτηση πινακίδων, ρυθμίσεις κυκλοφορίας 
κλπ). 

10. Η φροντίδα για τη δημιουργία και συντήρηση Αθλη¬ 
τικών Κέντρων. 

γ. ΓΡΑΦΕΙΟ ΜΕΛΕΤΩΝ 

Στην αρμοδιότητά του ανήκουν: 

1. Η σύνταξη των μελετώντων κάθε φύσεως έργων απο¬ 
χέτευσης, οδοποιίας, κτιρίων, διαμορφώσεως πλατειών, 
παιδικών χαρών και κοινόχρηστων χώρων και λοιπά. 

2. Η σύνταξη των μελετών γιατις προμήθειες του Δήμου 
και των Νομικών Προσώπων αυτού. 

3. Η κατάρτιση των όρων Διακήρυξης Δημοπρασιών για 
την εκτέλεση των τεχνικών έργων και προμηθειών. 

4. Η τήρηση Στατιστικών Πινάκων. 

5. Η τήρηση Αρχείου Νομοθεσίας, Μελετών και Επιστη¬ 
μονικών Συγγραμμάτων και λοιπού εποπτικού υλικού. 

δ. ΓΡΑΦΕΙΟ ΤΟΠΙΚΟΥ ΑΝΑΠΤΥΞΙΑΚΟΥ ΠΡΟΓΡΑΜΜΑ¬ 
ΤΟΣ - ΜΗΧΑΝΟΓΡΑΦΗΣΗΣ 

Στην αρμοδιότητά του ανήκουν: 

1. Ο επιτελικός έλεγχος και η παρακολούθηση της 
εφαρμογής του ΤΑΠ. 

2. Ο συντονισμός και η παρέμβαση στην υλοποίηση των 
έργων σύμφωνα με τις εισροές οικονομικών πόρων στο 
Δήμο. 

3. Η διάθεση των απαραίτητων στοιχείων για την ύπαρ¬ 
ξη μίας συνολικής εικόνας των διαδραματιζομένων στην 
πόλη κάτω από τις σύγχρονες αντιλήψεις της πολεοδομι- 
κής διαχείρισης. 

4. Η φροντίδα και η εποπτεία της λειτουργίας των εγκα¬ 
ταστάσεων Η/Υ και η πρόταση τρόπων βελτίωσης της 
απόδοσης του συστήματος. 

5. Η παρακολούθηση των συμβάσεων συντήρησης του 
εξοπλισμού σε 30ΡΤ\Λ/ΑΒΕ & ΗΑΒΟ\Λ/ΑΒΕ και η παρακο¬ 
λούθηση των νέων εκδόσεων προγραμμάτων, ενημερώ¬ 
νοντας ειδικό Αρχείο. 

ε. ΓΡΑΦΕΙΟ ΣΧΕΔΙΟΥ ΠΟΛΗΣ 

Στην αρμοδιότητά του ανήκουν: 

1. Ο έλεγχος εφαρμογής της ρυμοτομίας, η μελέτη, η 
γνωμοδότηση και η σύνταξη των απαραιτήτων τροποποι- 
ήσεωντου Σχεδίου Πόλης και η εισήγηση για τη λήψη των 
σχετικών αποφάσεων, η παρακολούθηση των αναθεωρή¬ 
σεων ή επεκτάσεων του Σχεδίου Πόλης και των πράξεων 
εφαρμογής στα πλαίσια της Ε.Π.Α. 

2. Η τήρηση Αρχείου με τα στοιχεία τα σχετικά με το 
αντικείμενό του (διαταγμάτων, τροποποιήσεων, πράξεων 
αναλογισμού κλπ), καθώς επίσης η τήρηση και η ενημέ¬ 
ρωση Αρχείου για την ονοματολογία οδών και πλατειών. 

3. Η τήρηση Αρχείου Υψομετρικών Μελετών των οδών 
και η σύνταξη των βεβαιώσεων. 

4. Η ενέργεια κάθε είδους τοπογραφικής εργασίας και 
η συνεργασία μετά υπόλοιπα τμήματα της Τεχνικής Υπη¬ 
ρεσίας. 

5. Η μέριμνα για τη σύνταξη των πράξεων αναλογισμού 
προκειμένου να απελευθερωθούν κοινόχρηστοι χώροι. 

στ. ΓΡΑΦΕΙΟ ΚΤΗΜΑΤΟΛΟΓΙΟΥ 

Στην αρμοδιότητά του ανήκουν: 

1. Η διατήρηση και η ενημέρωση των καρτών και πινά¬ 
κων κτηματογράφησης Φ/Γ διαγραμμάτων για την Ε.Π.Α. 

2. Η σύνταξη κτηματολογικών διαγραμμάτων των Δη¬ 
μοτικών Κτημάτων και Γηπέδων. 

3. Η οργάνωση και επίβλεψη των εργασιών σύνταξης 

χαρτογραφικών υποβάθρων με επίγειες μετρήσεις, που 
ανατίθενται σε Μελετητικά Γραφεία. 

4. Η επίβλεψη της ορθής εξάρτησης του χαρτογραφι- 
κού υλικού από το Δημοτικό Πολυγωνομετρικό και Χωρο- 
σταθμικό Δίκτυο και η ψηφιοποίηση των χαρτών. 

5. Η σύνταξη και η ταυτόχρονη ενημέρωση του Κτημα¬ 
τολογίου με πλήρη έρευνα συμβολαίων και διαγραμμά¬ 
των διανομής οικοπέδων, ώστε να είναι εντάξιμο στο Εθνι¬ 
κό Κτηματολόγιο. 

ζ. ΓΡΑΦΕΙΟ ΗΛΕΚΤΡΟΛΟΓΙΚΟ 

Στην αρμοδιότητά του ανήκουν: 

1. Η επιμέλεια και η ευθύνη συντάξεως όλων των μελε¬ 
τών, ηλεκτρολογικών έργων και προμηθειών και η επίβλε¬ 
ψη για την έντεχνη εκτέλεσή τους. 

2. Η ευθύνη για τον καλό φωτισμό οδών, πλατειών, του 
Δήμου, καταστήματος και κάθε χώρου κοινής χρήσης ή 
ακινήτου που χρησιμοποιεί ο Δήμος ή άλλη εξαρτημένη 
υπηρεσία ή Νομικό Πρόσωπο κλπ. 

3. Η επιμέλεια της συντήρησης του φωτιστικού δικτύου 
και κάθε ηλεκτρολογικής εγκατάστασης του Δήμου (πε- 
τρέλαιο-καυστήρα, καλοριφέρ, τηλεφωνικών εγκαταστά¬ 
σεων, ανελκυστήρων κλπ). 

4. Η μέριμνα γιατην επέκταση του δικτύου φωτισμού και 
η εισήγηση για την προμήθεια του κατάλληλου υλικού. 

η. ΓΡΑΦΕΙΟ ΜΗΧΑΝΟΛΟΓΙΚΟ 

Στην αρμοδιότητά του ανήκουν: 

1. Η επιμέλεια και η ευθύνη συντάξεως όλων των μελε¬ 
τών, μηχανολογικών έργων και προμηθειών και η επίβλε¬ 
ψη για την έντεχνη εκτέλεσή τους. 

2. Η επιμέλεια για τη συντήρηση κάθε μηχανολογικής 
εγκατάστασης του Δήμου (πετρέλαιο-καυστήρες, καλο¬ 
ριφέρ κλπ). 

3. Η επιμέλεια για την επισκευή και συντήρηση των οχη¬ 
μάτων του Δήμου και γενικά των διαφόρων μηχανημάτων 
που χρησιμοποιεί ο Δήμος καθώς και την προμήθεια και 
έλεγχο της κατανάλωσης των καυσίμων. 

3. ΤΜΗΜΑ ΠΕΡΙΒΑΛΛΟΝΤΟΣ 

α. ΓΡΑΦΕΙΟ ΚΑΘΑΡΙΟΤΗΤΑΣ 

Στην αρμοδιότητά του ανήκουν: 

1. Η τήρηση των αναγκαίων για τη διεξαγωγή της υπη¬ 
ρεσίας Βιβλίων, Διαγραμμάτων κλπ. 

2. Η μέριμνα για την κανονική διενέργεια της καθαριό¬ 
τητας της πόλης και η επιμέλεια κάθε θέματος που αφο¬ 
ρά εκτέλεση εργασιών σχετικών με την καθαριότητα και 
μετά χρησιμοποιούμενα μέσα. 

3. Η μέριμνα για την αντιμετώπιση ζητημάτων που σχε¬ 
τίζονται με την περισυλλογή, αποκομιδή, καταστροφή ή 
εκμετάλλευση των απορριμμάτων. 

4. Η άσκηση εποπτείας στο εργατοτεχνικό προσωπικό 
που ασχολείται στην υπηρεσία της καθαριότητας. 

5. Η άσκηση εποπτείας για την καλή χρήση και επιμελή 
συντήρηση και επισκευή των χρησιμοποιουμένων οχημά¬ 
των, εργαλείων και εγκαταστάσεων. 

6. Η μέριμνα για την εγκατάσταση απορριμματοδοχεί¬ 
ων και την αντικατάσταση των κατεστραμμένων. 

7. Η διενέργεια κάθε εργασίας σχετικής με το αντικεί¬ 
μενό του. 

β. ΓΡΑΦΕΙΟ ΚΙΝΗΣΗΣ 

Στην αρμοδιότητά του ανήκουν: 

1. Η ευθύνη τηρήσεως των προβλεπόμενων από το νό¬ 
μο Βιβλίων για άλατα οχήματα και μηχανήματα, Μητρώο 
αυτοκινήτων, κινήσεως, επισκευών κλπ της εκδόσεως 
των Βιβλίων Κινήσεως και διαταγών πορείας των οχημά¬ 
των, καθώς και η ευθύνη τήρησης της νόμιμης διαδικα¬ 
σίας υλοποίησής των. 

2. Η μέριμνα για την προμήθεια των αναγκαίων εργαλεί¬ 


ων, ανταλλακτικών κλπ των οποίων έχει την ευθύνη για τη 
σωστή διαχείριση και διάθεση. 

3. Η εισήγηση για την ασφάλιση των οχημάτων, των 
εγκαταστάσεων, καθώς και για την προμήθεια νέων οχη¬ 
μάτων κλπ εξοπλισμού. 

4. Η ευθύνη για τη διαφύλαξη του τροχαίου υλικού. 

5. Η διενέργεια κάθε εργασίας σχετικής με το αντικεί¬ 
μενό του. 

γ. ΓΡΑΦΕΙΟ ΚΗΠΩΝ ΚΑΙ ΔΕΝΔΡΟΣΤΟΙΧΙΩΝ 

Στην αρμοδιότητά του ανήκουν: 

1. Η επιμέλεια για τη σύνταξη μελετών για τις απαιτού- 
μενες κηποτεχνικές διαμορφώσεις, για την προμήθεια 
δένδρων και καλλωπιστικών φυτών και η φροντίδα της 
εφαρμογής τους στους ανάλογους χώρους. 

2. Η φροντίδα για τη συντήρηση και βελτίωσητων υπαρ¬ 
χόντων κήπων και δενδροστοιχιών. 

3. Η εφαρμογή της ανθοκομικής-κηπουρικής τέχνης για 
την καλαίσθητη εμφάνιση του πράσινου και τον συνδυα¬ 
σμό των φυτών. 

4. Η μέριμνα για τη διαφύλαξη και νόμιμη προστασία 
του πράσινου. 

5. Η ευθύνη για την υδροπαροχή, τους ψεκασμούς και 
την καθαριότητα των χώρων πράσινου, έχοντας στη διά¬ 
θεσή του τα οχήματα και τα εργαλεία που απαιτούνται 
(βυτιοφόρα κλπ). 

6. Η διενέργεια κάθε εργασίας σχετικής με το αντικεί¬ 
μενό του. 

δ. ΓΡΑΦΕΙΟ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ 

Στην αρμοδιότητά του ανήκουν: 

1. Η μέριμνα για την προστασία του περιβάλλοντος από 
τη ρύπανση και τη μόλυνση. 

2. Η ευθύνη εκστρατείας για τη διαφώτιση του λαού πά¬ 
νω στα περιβαλλοντικά προβλήματα και η πρόταση μέ¬ 
τρων για την αποφυγή της ρύπανσης και την καταστολή 
των αιτιών που την προκαλούν. 

3. Η διενέργεια αυτοψίας σε συνεργασία με τους σχετι¬ 
κούς Δημόσιους Φορείς και την Ειδική Υπηρεσία του Δή¬ 
μου και η λήψη κάθε νόμιμου μέτρου για τη δίωξη των ρυ- 
παίνουσων βιοτεχνιών-βιομηχανιών και ιδιωτών. 

4. Η φροντίδα για την εύρυθμη λειτουργία τωνπαιδικών 
χαρών και των αθλητικών κέντρων, η εισήγηση για τον κα¬ 
νονισμό και τις ώρες λειτουργίας τους και η επιμέλεια για 
τηντήρησή τους. 

5. Η μέριμνα για τη δημιουργία παιδικών χαρών, συντή¬ 
ρηση, περιποίηση και καθαριότητα των παιδικών χαρών, η 
φύλαξη των εγκαταστάσεων και η αναφορά στη Διεύθυν¬ 
ση τυχόν ελλείψεων και ζημιών γιατην αντιμετώπισή τους. 

6. Η διενέργεια κάθε εργασίας σχετικής με το αντικεί¬ 
μενό του. 

ΑΡΘΡΟ 6ο 

Τα τακτικά έσοδα του Δήμου των ετών 1999 και 2000 
ανέρχονται στο ποσόν των δραχμών 478.461.727 
(1.104.143 ευρώ) και 470.629.159 (1.381.156,74 ευρώ) 
αντίστοιχα ο μέσος όρος αυτών δε είναι 474.545.443 δρχ. 
(1.392.649.,87 ευρώ). 

Το ύψος της δαπάνης των νέων θέσεων του Ο.Ε.Υ. με 
τον ετήσιο μισθό στο καταληκτικό μισθολογικό κλιμάκιο 
ανέρχεται στο ποσόν των δραχμών 9.192.400 (2.976,96 
ευρώ) και επιβαρύνει τον Κ.Α. του Προϋπολογισμού του 
Δήμου Λυκόβρυσης 05/111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως (τεύχος Β'). 

Αθήνα, 20 Δεκεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25381 


Αριθ. 07/ΔΤΑ/21022 (2) 

Τροποποίηση Ο.Ε.Υ. του Δημοτικού Παιδικού Σταθμού 
Δήμου Αίγινας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37 Α/87 ΚΑΙ 22/90. 

3. Τις διατάξεις του άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν με την παρ. 5 του άρθρου 8 του Ν. 2307/95. 

4. Τις διατάξεις των Νόμων α) Ν. 2130/94 β) Ν. 2190/94 
και γ) Ν. 2218/94. 

5. Την με αριθ. Πρωτ.ΔΙΚΠ. Ρ/Φ2/3210/1-4-86 εγκύκλιος 
Υπ. Προεδρίας της Κυβερνήσεως και γενική διαταγή 59 
αριθ. 53560/6-8-86 Υπ. Εσωτερικών. 

6. Την 50/2001 απόφαση του Δημοτικού Συμβουλίου Αί¬ 
γινας με την οποία τροποποιείται ο Ο.Ε.Υ του Δημοτικού 
Παιδικού Σταθμού Αίγινας. 

7. Τη σύμφωνη Γνωμοδότηση του Υπηρεσιακού Συμ¬ 
βουλίου Προσωπικού ΟΤΑπου διατυπώθηκε στο 6/15-10- 
2001 πρακτικό αυτού, αποφασίζουμε: 

Εγκρίνουμε την τροποποίηση του Ο.Ε.Υ του Δημοτικού 
Παιδικού Σταθμού Αίγινας ως εξής: 

ΑΡΘΡΟΝ Ιον 
Συγκρότηση Υπηρεσιών 

Η υπηρεσία του Δημοτικού Παιδικού Σταθμού Αίγινας 
(εφεξής αποκαλούμενο και Νομικό Πρόσωπο ) Συγκρο¬ 
τείται σε τμήμα Παιδικού Σταθμού του Δήμου Αίγινας. 

ΑΡΘΡΟΝ 2ον 
Διοικητική Διάρθρωση 

Η ανωτέρω οργανωτική μονάδα του Νομικού Προσώ¬ 
που, διορθώνεται στα ακόλουθα Γ ραφεία: 

1. Γ ραφείο Προσωπικού 

2. Γ ραφείο Διοικητικού Συμβουλίου - Γ ραμματεία Πρω¬ 
τοκόλλου 

3. Γ ραφείο Διαχείρισης - Προμήθειας - Περιουσίας και 
Υλικού 

4. Γ ραφείο Νηπιακού Σταθμού. 

5. Γ ραφείο Μαγείρων και Καθαριότητας. 

ΑΡΘΡΟΝ 3ον 
Κατηγορίες Προσωπικού 

Η Οργανική σύνδεση και διαβάθμιση κατά κατηγορία, 
κλάδο και βαθμό του νόμιμου προσωπικού έχει ως εξής : 

Α. Μόνιμο Προσωπικό 

1. Μία (1) θέση κατηγορίας ΠΕ Νηπιαγωγών, κλάδου 
ΠΕΙ Νηπιαγωγών με βαθμό Δ-Α. 

2. Δύο (2) θέσεις κατηγορίας ΤΕ, κλάδου ΤΕ 16 Νηπια¬ 
γωγών με βαθμό Δ-Α. 

3. Μια (1) θέση κατηγορίας ΤΕ κλάδου ΤΕ 17 με βαθμό 
Δ-Α. 

4. Μια (1) θέση κατηγορίας ΔΕ κλάδου ΔΕ 32 Μαγείρου 
με Βαθμό Δ-Α. 

5. Μία (1) θέση κατηγορίας ΥΕ, κλάδου ΥΕ14 βοηθητι¬ 
κού προσωπικού με βαθμό Ε-Β τραπεζοκόμων. 

6. Μια (1) θέση κατηγορίας ΥΕ, κλάδου ΥΕ16 Εργατών 
Καθαριότητας εσωτερικών Χώρων με βαθμό Ε-Β. 

Β. Εποχιακό Προσωπικό 

1. Μία (1) θέση Νηπιαγωγού κλάδου ΠΕ Νηπιαγωγών 

2. Μία (1) θέση Καθαρίστριας κλάδου ΥΕ 16 


ΑΡΘΡΟΝ 4ον 
Επιλογή Προϊσταμένου 

Ο Προϊστάμενος της οργανικής μονάδας του Νομικού 
Προσώπου, ορίζεται ύστερα από επιλογή κατά οικείες 
διατάξεις από τον κλάδο ΠΕΙ Νηπιαγωγών με βαθμό Α ή 
Β και εν ελλείψει από την κατηγορία του κλάδουΤΕ 16 Νη¬ 
πιαγωγών με βαθμό Α και εν ελλείψει με βαθμό Β. 

ΑΡΘΡΟΝ δον 

Αρμοδιότητες Προϊσταμένου Παιδικού Σταθμού 

Στην αρμοδιότητα ανήκουν: 

1. Η εποπτεία και ο έλεγχος των Γ ραφείων που συγκρο¬ 
τούντο Νομικό Πρόσωπο του Δημοτικού Παιδικού Σταθ¬ 
μού και η παροχή των απαραίτητων οδηγιών ανά γραφείο 
για την άσκηση των αρμοδιοτήτων σύμφωνα με τις διατά¬ 
ξεις του Οργανισμού αυτού και των σχετικών Νόμων και 
Διαταγμάτων. 

2. Η συγκέντρωση, παρακολούθηση και κοινοποίηση 
στα καθ’ ύλη αρμόδια Γ ραφεία της Νομοθεσίας και των 
διοικητικών αποφάσεων που κοινοποιούνται στο Νομικό 
πρόσωπο. 

3. Η τήρηση του Εμπιστευτικού Πρωτοκόλλου. 

4. Η παραλαβή της εισερχόμενης αλληλογραφίας, ο χα¬ 
ρακτηρισμός της και η κατανομή της σύμφωνα με το πε¬ 
ριεχόμενό της. 

5. Η άσκηση γενικής διοικητικής εποπτείας στο προσω¬ 
πικό του Ν. Π. με οποιαδήποτε σχέση εργασίας και αν 
υπηρετεί και η εισήγηση στον Πρόεδρο του Ν.Π για κάθε 
θέμα που αφορά την υπηρεσιακή του κατάσταση. 

6. Ο έλεγχος και η θεώρηση όλων των καταστάσεων 
πληρωμής του προσωπικού του Ν.Π. των χρηματικών 
ενταλμάτων πληρωμής και λοιπών παραστατικών πριν 
υπογραφούν από τον Πρόεδρο του Νομικού Προσώπου. 

7. Η παροχή οδηγιών για τη σύνταξη του Προϋπολογι¬ 
σμού του Ν.Π., η εποπτεία κατάρτισης του καθώς και η 
επιμέλεια για τη σωστή εκτέλεση του και η υπόδειξη, όταν 
παρίσταται ανάγκη, των απαραίτητων ενεργειών για την 
εξασφάλιση των εσόδων ή την συγκρότηση των δαπανών 
χωρίς να εμποδίζεται η λειτουργία του Ν.Π. 

8. Η υπογραφή κάθε βεβαιωτικού σημειώματος για τα 
έσοδα του Ν.Π. 

9. Η διαβίβαση κάθε νομικού θέματος στη Νομική Υπη¬ 
ρεσία του Δήμου Αίγινας, καθώς και των τεχνικών θεμά¬ 
των στην Τεχνική Υπηρεσία του Δήμου. 

10. Η συνεργασία με την αρμόδια υπηρεσία του Δήμου 
Αίγινας για θέματα υγείας των φιλοξενούμενων του Παι¬ 
δικού Σταθμού και για κοινωνικά προβλήματα αυτών και 
οικογενειών τους. 

ΑΡΘΡΟΝ 6ον 

Αρμοδιότητες των Γ ραφείων 

1. Στην αρμοδιότητα του Γ ραφείου Προσωπικού ανήκει 
η εφαρμογή της ισχύουσας κάθε φοράς νομοθεσίας σχε¬ 
τικά με την υπηρεσιακή κατάσταση του πάσης φύσεως 
προσωπικού του Ν.Π. 

• Η τήρηση των μητρώων των ατομικών φακέλων του 
προσωπικού του Ν.Π. με οποιαδήποτε σχέση εργασίας 
καθώς και των δελτίων παρουσίας. 

• Η σύνταξη παραστατικών στοιχείων πληρωμής του 
υπηρετούντος προσωπικού και η έγκαιρη ενημέρωση των 
μεταβολών. 

• Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατά¬ 
ξεις, χορηγήσεις αδειών, πειθαρχικές υποθέσεις και η 
κοινοποίησή τους αρμόδιο γραφείο του Ν.Π. 

• Η έκδοση πιστοποιητικού υπηρεσιακών μεταβολών 
για κάθε νόμιμη χρήση. 

• Η έκδοση εγκυκλίου οδηγιών του Προέδρου του Διοι¬ 
κητικού Συμβουλίου του Ν.Π που ρυθμίζουν εσωτερικά 
λειτουργικά προβλήματα του Ν.Π. 

• Η παρακολούθηση του πειθαρχικού δικαίου, που 
ισχύει κάθε φορά για το προσωπικό του Ν.Π., και η σχετι¬ 
κή ενημέρωση του Προέδρου του Ν.Π. 

2. Στην αρμοδιότητα του Γραφείου Διοικητικού Συμ¬ 
βουλίου, Γραμματείας και Πρωτοκόλλου ανήκουν: 

• Η συνεργασία με τον πρόεδρο του Ν.Π για την κα¬ 
τάρτιση των θεμάτων της ημερήσιας διάταξης του Διοι¬ 
κητικού Συμβουλίου και η ευθύνη για την κοινοποίησή 
της. 

• Η επιμέλεια για την προετοιμασία των αποφάσεων 
των οργάνων του Ν.Π. 

• Η τήρηση των πρακτικών των συνεδριάσεων του Διοι¬ 
κητικού Συμβουλίου. 

• Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική Αρχή ή στο 
Δημοτικό Συμβούλιο του Δήμου Αίγινας ανάλογα με το 
θέμα, για έγκριση εφόσον απαιτείται από τον νόμο. 

• Η παραλαβή και πρωτοκόλληση των πάσης φύσεως 
εισερχομένων εγγράφων. 

• Η αρχειοθέτηση των εγγράφων και η τήρησή του αρ¬ 
χείου όλων των γραφείων του Ν.Π. 

• Η μέριμνα για τηντοιχοκόλληση καικοινοποίησηςτων 
διακηρύξεων, των δημοπρασιών κ.λ.π εγγράφωντων δια¬ 
φόρων Αρχών. 

3. Στην αρμοδιότητα του Γραφείου διαχείρισης, Προ¬ 
μηθειών, Περιουσίας & Υλικού ανήκουν: 

• Η ευθύνη κάθε εισφοράς και εσόδων του Ν.Π. 

• Η έκδοσή των βεβαιωτικών σημειωμάτωντων οίκοθεν 
εισπράξεων των υπόχρεων, όταν αυτή απαιτείται. 

• Η επιμέλεια της εκκαθάρισης και εντολής πληρωμής 
κάθε δαπάνης. 

• Ο έλεγχος και η διαπίστωση της ύπαρξης της ανα¬ 
γκαίας πίστωσης για την πληρωμή της δαπάνης. 

• Η αναγνώριση των πιστωτών του Ν.Π. μετηνπροσυ- 
πογραφή των πράξεων εκκαθάρισης καθώς και η ανα¬ 
γνώριση και η έκδοση των σχετικών ενταλμάτων μέσα 
στις πιστώσεις του Προϋπολογισμού του Ν.Π. 

• Η καταχώρησή των ενταλμάτων στα οικεία βιβλία και 
η αποστολή τους στο ταμείο για εξόφληση. 

• Η τήρηση των προβλεπομένων από το νόμο βιβλίων. 

• Η σύνταξη μισθοδοτικών καταστάσεων όλου του προ¬ 
σωπικού του Ν.Π., η μέριμνα για την τακτική και έγκαιρη 
πληρωμή των πάσης φύσεως αποδοχών όλωντων μισθω¬ 
τών του Ν.Π. και η εκτέλεση κάθε εργασίας σχετική με την 
ασφάλισή τους. 

• Η επιμέλεια της έγκαιρης και κανονικής παραλαβής 
από την αρμόδια επιτροπή προμήθειας και η ευθύνη για 
την παράδοση αυτών στην αποθήκη του παιδικού σταθ¬ 
μού, δυνάμεις αποδεικτικού στοιχείου παραλαβής του 
υπεύθυνου για την φύλαξή τους. 

• Η σύνταξη σχεδίων Προϋπολογισμού & Απολογισμού 
προκειμένου να τεθεί υπόψη του Προϊσταμένου του Παι¬ 
δικού σταθμού πριν διαβασθεί στο Διοικητικό Συμβούλιο. 

• Η εκτέλεση κάθε εργασίας που αφορά τα θέματα του 
Προϋπολογισμού και την πορεία παρακολούθησης του 
καθώς η σύνταξη σχετικής εισήγησης για αναμόρφωση 
του όταν παραστεί ανάγκη. 

• Η επιμέλεια της σύνταξης αιτιολογημένης έκθεσης 
επί του Απολογισμού εσόδων - Εξόδων του Ν.Π. 

• Η συγκέντρωση τίτλων κάθε κινητής & ακίνητης περι¬ 
ουσίας του Ν.Π., σε συνεργασία με την Νομική Υπηρεσία 
του Δήμου Αίγινας και η περιφρούρηση των δικαιωμάτων 
νομής και κατοχής από το Ν.Π. 


4. Στην αρμοδιότητα του Γραφείου Νηπιακού σταθμού 
ανήκουν: 

• Η σωστή ψυχοσωματική υγεία και ψυχοκινητική εξέ¬ 
λιξη των φιλοξενούμενων παιδιών με την πραγματοποίη¬ 
ση προγραμμάτων σύμφωνα με τον ισχύοντα Κανονισμό 
Λειτουργίας του Νομικού Προσώπου. 

• Η εισήγηση για τον έγκαιρο εφοδιασμό των αιθουσών 
με τα απαραίτητα είδη. 

• Η συμμετοχή στον σχεδίασμά του προσχολικού προ¬ 
γράμματος του Ν.Π. 

• Η φροντίδα για την απασχόληση των παιδιών σύμφω¬ 
να με το ημερήσιο πρόγραμμα. 

• Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε που τους έχει διατεθεί. 

• Η παρακολούθηση της διανομής φαγητού στα παιδιά 
και η φροντίδα τους την ώρα του φαγητού. 

• Η φροντίδα και η διατήρησή επικοινωνίας με τους γο¬ 
νείς και η ενημέρωση τους για την συμπεριφορά και την 
ψυχοσωματική υγεία των παιδιών. 

• Η φροντίδα και η παρακολούθηση της καθημερινής 
παρουσίας των παιδιών στο Παιδικό Σταθμό. 

5. Στην αρμοδιότητά του Γ ραφείου Μαγείρων & Καθα¬ 
ριότητας, πέραν των οριζομένων στον Κανονισμό λει¬ 
τουργιών ανήκουν: 

• Η φροντίδα για την παραλαβή από το Γ ραφείο προ¬ 
μηθειών & Διαχείρισης της αναγκαίας ποσότητας τροφί¬ 
μων. 

• Η επιμέλεια για την έγκαιρη Παρασκευή του φαγητού 
σύμφωνα με τις ισχύον ποσότητες και το διαιτολόγιο. 

• Η φροντίδα για την έγκαιρη τακτοποίηση των προμη- 
θευόμενων ειδών καθαριότητας και τροφίμων καθώς και 
η μέριμνα για την διατήρησή της τάξης και καθαριότητας 
του Χώρου αυτού. 

• Η φροντίδα για την προετοιμασία του φαγητού το 
σερβίρισμα του προγεύματος και γεύματος των παιδιών. 

• Η φροντίδα για το πλύσιμό των πιάτων και των σκευ¬ 
ών και η τακτοποίηση τους 

• Η ευθύνη για τα μαγειρικά και λοιπά είδη εστιάσεως 
που χρησιμοποιούν καθώς και η καλή συντήρηση και κα¬ 
θαριότητα τους και αυτή του χώρου μαγειρείων και τρα¬ 
πεζαρίας. 

• Η ευθύνη για την παραλαβή του ιματισμού και η καλή 
συντήρησή και φύλαξή τους. 

• Η φροντίδα για την τακτοποίηση των κρεβατιών και η 
συχνή αλλαγή των σεντονιών. 

• Η υποχρεωτική χρήση των μέσων και ειδών ατομικής 
προστασίας και υγιεινής (γάντια, καπέλα, ρόμπες, κ.λ.π) 
για την αποφυγή μολυσματικών ασθενειών. 

ΑΡΘΡΟΝ 7ον 
Τελικές διατάξεις 

Από την ψήφιση αυτού του Οργανισμού Εσωτερικής 
Υπηρεσίας του Νομικού Προσώπου με το όνομα «1ος Παι¬ 
δικός Σταθμός Δήμου Αίγινας» προκαλείται δαπάνη σε 
βάρος του προϋπολογισμού Οικ. Έτους 2000 ύψους πε¬ 
ρίπου 10.000.000 δρχ. τα ΔΕ επόμενα Οικονομικά έτη το 
ύψος της δαπάνης προβλέπεται στο ποσό των 15.000.000 
δρχ. περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Δεκεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




